Ε. Μαραμής: ΕΥΡΩ, και ας τρώμε και πέτρες; - new-economy.gr\n7 Δεκεμβρίου 2017 7 Δεκεμβρίου 2017 admin 1623 Views Αυστριακή Σχολή, Ευθύμης Μαραμής, ΕΥΡΩ\nΣτον πυρήνα της Αυστριακής οικονομικής σκέψης, το πολιτικό νομισματικό σύστημα της Ευρωζώνης, δεσπόζει ως case study για την κατάρτιση της Αυστριακής Θεωρίας των Επιχειρηματικών Κύκλων (Α.Β.C.T). Δεν είναι τυχαίο πως τόσο ο Friedrich Hayek, όσο και ο Murray Rothbard, τάχθηκαν εναντίον της εισαγωγής του ενιαίου νομίσματος και εναντίον της ίδρυσης διακρατικής κεντρικής τράπεζας στην Ευρώπη. Οι λόγοι για τους οποίους το έκαναν, ήταν για να αποφευχθούν τα όσα, δυστυχώς, ακολούθησαν. Με την βοήθεια στοιχείων του καθηγητή Philipp Bagus, θα καταδείξουμε πολύ σύντομα σε αυτό το άρθρο, μερικούς μόνο από τους λόγους οι οποίοι καθιστούν το ευρω-σύστημα στο χειρότερο νομισματικό σύστημα στον ανεπτυγμένο κόσμο.\nΠολιτική στρέβλωση των μηχανισμών ελέγχου, ισορροπιών και αποτιμήσεων της αγοράς.\nΤο ευρώ μείωσε τα επιτόκια στις νότιες χώρες, κυρίως για τα κυβερνητικά ομόλογα. Οι πολίτες και οι κυβερνήσεις μπορούσαν να πληρώσουν λιγότερους τόκους για τα χρέη τους. Οι επενδυτές αγόραζαν τα ομόλογα υψηλών αποδόσεων των περιφερειακών χωρών, κάτι που ανέβαζε τις τιμές τους και έριχνε τα επιτόκια. Αυτή ήταν μια επικερδής επιχείρηση, καθώς γνώριζαν πως τα ομόλογα που αντιστοιχούν σε λίρες, πεσέτες, εσκούδα και δραχμές θα πληρώνονταν τελικά σε ευρώ. Τα χαμηλότερα επιτόκια επέτρεψαν σε μερικές χώρες να μειώσουν το χρέος τους και να εκπληρώσουν τα κριτήρια του Μάαστριχτ. Τα ποσοστά της Ιταλίας, για παράδειγμα, είχαν μειωθεί σημαντικά, επιτρέποντας στην κυβέρνηση να εξοικονομήσει από τις πληρωμές των τόκων. Το 1996, η Ιταλία πλήρωσε περίπου €110 δισεκατομμύρια σε τόκους από τα δάνειά της, και το 1999 μόνο €79 δις.\nΤα επιτόκια στις νότιες χώρες μειώθηκαν για κυρίως δύο λόγους.\n1. τα επιτόκια μειώθηκαν καθώς υποχώρησαν οι πληθωριστικές προσδοκίες: το κύρος της Bundesbank που εν μέρει μεταφέρθηκε στην ΕΚΤ, οδήγησε σε χαμηλότερες πληρωμές τόκων.\n2. Το ασφάλιστρο κινδύνου για τις υπερχρεωμένες χώρες, μειώθηκε.\nΗ εισαγωγή του ευρώ ήταν ένα βήμα προς την πολιτική ολοκλήρωση στην Ευρώπη. Το ευρώ είχε εγκατασταθεί για ένα αόριστο χρονικό διάστημα. Η διάσπαση της ευρωζώνης δεν είχε προβλεφθεί νομικά και θα θεωρούνταν τεράστια πολιτική αποτυχία. Η προσδοκία ήταν ότι τα ισχυρότερα κράτη θα διασώζουν τα πιο αδύναμα αν θεωρείτο απαραίτητο.\nΜε μια σιωπηρή εγγύηση για τα χρέη τους, πολλές χώρες είχαν να πληρώσουν χαμηλότερα επιτόκια επειδή το ρίσκο της χρεοκοπίας είχε (υποθετικά) μειωθεί. Καθώς η Γερμανία και άλλες χώρες σιωπηλά εγγυόντουσαν για το χρέος των μεσογειακών χωρών, τα επιτόκια σε αυτές δεν ανταποκρίνονταν στο πραγματικό ρίσκο χρεοκοπίας τους.\nΟι αγορές κανονικά τιμωρούν τη δημοσιονομική απειθαρχία σκληρά, με υψηλότερα επιτόκια και με υποτίμηση του νομίσματος. Η Οικονομική Νομισματική Ένωση οδήγησε σε αναβολή αυτών των επιπτώσεων. Από το 1995 και μετά, γινόταν όλο και πιο βέβαιο ότι οι μεσογειακές χώρες (εκτός της Ελλάδας που συμμετείχε από το 2001) θα συμμετείχαν στη νομισματική ένωση το 1999. Ως συνέπεια της αναμενόμενης εισόδου στη νομισματική ένωση, τα επιτόκια συνέκλιναν προς τα επίπεδα της Γερμανίας, όπως φαίνεται στο γράφημα που παραθέτουμε.\nΝομισματικά επιτόκια τριμήνου σε Γερμανία, Έλλαδα, Ισπανία, Ιρλανδία, Ιταλία και Πορτογαλία (1987-1998)\nΣτρέβλωση των επιτοκίων και παραμόρφωση πληροφοριών\nΤα επιτόκια έπεσαν παρόλο που δεν είχαν αυξηθεί οι πραγματικές αποταμιεύσεις και επειδή τα ασφάλιστρα του πληθωρισμού είχαν μειωθεί. Τα χαμηλότερα επιτόκια προκάλεσαν αυξήσεις στις τιμές των κεφαλαιακών αγαθών. Κατά συνέπεια, προκλήθηκε μια έκρηξη στον τομέα της στέγασης σε πολλές μεσογειακές χώρες. Η πίστωση ήταν φθηνή και χρησιμοποιήθηκε για να αγοραστούν και να κατασκευαστούν σπίτια. Αυτή η φούσκα τροφοδοτούταν από την επεκτατική νομισματική πολιτική μέχρι το 2008, όταν η παγκόσμια κρίση οδήγησε σε συντριβή τις υπερμεγέθεις αγορές κατοικίας.\nΗ ανταγωνιστικότητα στις μεσογειακές χώρες και την Ιρλανδία μειώθηκε σημαντικά μετά την εισαγωγή του ευρώ. Την ίδια στιγμή η ανταγωνιστικότητα στη Γερμανία, στην Αυστρία, στην Ολλανδία και αλλού στο βορρά, αυξήθηκε. Από την εισαγωγή του ευρώ, η ανταγωνιστικότητα της Γερμανίας, όπως μετράται από το δείκτη που βασίζεται στο κόστος εργασίας ανά μονάδα προϊόντος που παρέχεται από την ΕΚΤ, αυξήθηκε κατά 13,7% από τη στιγμή της εισαγωγής του ευρώ μέχρι το 2010. Στην ίδια περίοδο, η Ελλάδα, η Ιρλανδία, η Ισπανία και η Ιταλία έχασαν την ανταγωνιστικότητά τους, 11,3%, 9,1%, 11,2% και 9,4% αντίστοιχα.\nΟι καταναλωτικές δαπάνες στις μεσογειακές χώρες αυξήθηκαν και ξεκίνησαν να πέφτουν μόνο μετά την οικονομική κρίση του 2008. Από το 2000 ως το 2007, οι καταναλωτικές δαπάνες στην Ισπανία αυξήθηκαν περισσότερο από 20%. Οι εισαγωγές παρέμειναν φθηνότερες για τη Νότια Ευρώπη από ό,τι ίσως θα ήταν χωρίς τη νομισματική ένωση. Παρόλο που οι πληθωριστικές χώρες έχασαν την ανταγωνιστικότητά τους σε σύγκριση με τη Γερμανία, οι τιμές των εισαγωγών δεν αυξήθηκαν τόσο όσο θα γινόταν αν οι χώρες αυτές είχαν παραμείνει στα δικά τους νομίσματα. Το αποτέλεσμα αυτού του συνδυασμού με τα τεχνητά χαμηλά επιτόκια, ήταν η καταναλωτική έκρηξη που χρηματοδοτήθηκε με πίστωση, κυρίως στα νότια κράτη.\nΌταν εισήχθη το ευρώ, δε χρειάστηκε πολύ για να αναπτυχθούν και να συσσωρευτούν ανισορροπίες. Το έλλειμμα τρεχουσών συναλλαγών στις νότιες χώρες αυξήθηκε με μια καταναλωτική έκρηξη και οι εξαγωγές της γερμανικής βιομηχανίας άνθισαν. Μια ανατίμηση του μάρκου θα προκαλούσε προβλήματα για τις γερμανικές εξαγωγές και θα μείωνε το πλεόνασμα των τρεχουσών συναλλαγών της Γερμανίας. Με το ευρώ, αυτό δεν ήταν πια δυνατό. Καινούρια ευρώ πέταξαν από την έκρηξη που προκάλεσε η πίστωση στις νότιες χώρες, προς τη Γερμανία και προκάλεσαν την άνοδο των τιμών. Οι αναδιανομές προκλήθηκαν καθώς η ΕΚΤ συνέχισε να χρηματοδοτεί και να φιλοξενεί τις καταναλωτικές δαπάνες αυτών των χωρών. Καινούρια χρήματα θα έμπαιναν στις νότιες χώρες και θα αγόραζαν γερμανικά προϊόντα.\nΑσυγκράτητη νομισματική επέκταση\nΣτο γράφημα που ακολουθεί, μπορούμε να δούμε την αύξηση του δείκτη Μ3 (εκτός του χρήματος που ήδη κυκλοφορεί) στην Ισπανία, την Ιταλία, την Ελλάδα, την Πορτογαλία και την Γερμανία. Βλέπουμε πως το χρηματικό απόθεμα πραγματικά μεγάλωσε πολύ πιο γρήγορα στις μεσογειακές χώρες. Η Ισπανία και η Ελλάδα, κυρίως, είχαν μεγαλύτερο ρυθμό αύξησης από ότι η Γερμανία (χοντρή γραμμή) κατά τη διάρκεια της έκρηξης από τις αρχές της δεκαετίας του 2000 ως το 2008. Για παράδειγμα, όταν το νομισματικό μέγεθος της Γερμανίας έπεφτε το 2002, η Ισπανία και η Ιταλία είχαν διψήφιες αυξήσεις.\nΑύξηση της προσφοράς χρήματος Μ3 σε % (χωρίς το νόμισμα που βρίσκεται σε κυκλοφορία) σε Ισπανία, Γερμανία, Ιταλία, Ελλάδα και Πορτογαλία (1999-2010)\nΤο 2004, ο ρυθμός αύξησης του νομισματικού μεγέθους της Γερμανίας, κυμαίνονταν στο 2%. Την ίδια στιγμή, η νομισματική αύξηση ήταν τουλάχιστον διπλάσια στις μεσογειακές χώρες. Όταν η έκρηξη στον κατασκευαστικό τομέα στην Ισπανία βγήκε εκτός ελέγχου το 2007, ο Ισπανικός δείκτης Μ3 είχε αυξηθεί κατά 20% ενώ το νομισματικό μέγεθος της Γερμανίας 5 με 8%.\nΤα χρήματα έμπαιναν με γρηγορότερο ρυθμό στις νότιες χώρες.\nΚατασκευάζοντας σπίτια, τα χρήματα απλώθηκαν στο υπόλοιπο της ευρωζώνης καθώς η Ισπανία εισήγαγε εμπορεύματα από τη Γερμανία και άλλες βόρειες χώρες. Το έλλειμμα τρεχουσών συναλλαγών στη Μεσόγειο, αυξήθηκε. Αν η εισαγωγή του νέου χρήματος είχε συμβεί μόνο μια φορά, η κατάσταση θα σταθεροποιούνταν σύντομα. Οι τιμές θα είχαν αυξηθεί στη Γερμανία σε σχέση με τις χώρες του νότου, καθώς τα ευρώ θα αγόραζαν γερμανικά αγαθά. Οι χαμηλότερες τιμές και μισθοί στις νότιες χώρες θα τις είχαν κάνει πιο αποδοτικές και θα μείωναν το έλλειμμα τρεχουσών συναλλαγών. Αλλά αυτή η προσαρμογή δεν είχε επιτραπεί να συμβεί.\nΝέα χρήματα συνέχισαν να εισέρχονται ταχύτερα στις μεσογειακές χώρες, όπου μετά μεταφέρονταν στους καταναλωτές και στις κυβερνήσεις, μην επιτρέποντας τις τιμές να πέσουν (τιμές που ήταν υψηλότερες σε σύγκριση με αυτές στη Γερμανία). Η ροή των εμπορευμάτων από τη Γερμανία προς τις νότιες χώρες συνεχιζόταν. Το έλλειμμα τρεχουσών συναλλαγών διατηρήθηκε και οι νότιες χώρες παρέμειναν – αναλογικά – μη παραγωγικές ενώ συνήθιζαν σε ένα επίπεδο κατανάλωσης που δε θα ήταν εφικτό χωρίς τη δημιουργία χρήματος. Ο νότιος πληθωρισμός εξάγονταν στη Γερμανία ενώ εισαγόταν επίπλαστη νομισματική σταθερότητα. Οι τιμές στο νότο δεν αυξήθηκαν όσο θα είχε συμβεί χωρίς τις εισαγωγές από τη Γερμανία. Οι τιμές στη Γερμανία αυξήθηκαν περισσότερο από ότι θα είχε συμβεί αν δεν εξήγαγαν στη νότια Ευρώπη.\nΤο χειρότερο νομισματικό σύστημα στον ανεπτυγμένο κόσμο\nΜέχρι σήμερα, είναι γνωστά τρία είδη νομισματικών συστημάτων (χωρίς να υπολογίσουμε τα ψηφιακά νομίσματα).\n1. Ο κανόνας του χρυσού: Με τον κανόνα του χρυσού, ο χρυσός θα έφευγε από την Ελλάδα και θα πήγαινε στη Γερμανία ως αντάλλαγμα για τα εισαγόμενα αγαθά.\n2. Πολιτικά εθνικά νομίσματα: Με τα κυμαινόμενα χάρτινα εθνικά νομίσματα, ένας πολιτικός θα ανταλλάξει τις δραχμές που μόλις εκτύπωσε με μάρκα – το μάρκο θα ανέβαινε σε αξία και η δραχμή θα έχανε σε αξία.\n3. Το ευρώ: Στην περίπτωση του ευρώ, το χάρτινο χρήμα έρεε (και ρέει) ανεξέλεγκτο προς κάθε χώρα όπου γίνεται αποδεκτό ως νόμιμο χρήμα. Δεν υφίσταται συναλλαγματικός έλεγχος από μηχανισμούς της αγοράς. Τα αποτελέσματα αναφέρθηκαν πιο πάνω και αξίζουν «συγχαρητήρια» στους γραφειοκράτες της Ε.Ε. για αυτό το νομισματικό «κατόρθωμα».\nΜια από τις κύριες αιτίες αδυναμίας κατανόησης των οικονομικών φαινομένων, αποτελεί η εσφαλμένη νομισματική θεωρία που επικρατεί σήμερα. Κατ’ επέκταση, αυτή οφείλεται σε ανεπαρκή κατανόηση της προαπαιτούμενης διαδικασίας για την παραγωγή κεφαλαίου και πλούτου. Έχουμε πει αρκετές φορές πως το χρήμα δεν παράγει πλούτο, αλλά αντιπροσωπεύει ήδη υπάρχοντα υποκείμενα αγαθά και υπηρεσίες σε μία οικονομία. Το χρήμα, εξυπηρετεί στην ροή των αγαθών και των υπηρεσιών μεταξύ των παραγωγών του πραγματικού πλούτου και των καταναλωτών.\nΌταν εισέρχεται υπερβολικό νέο χρήμα σε μια οικονομία, προκύπτουν αρκετά φαινόμενα τα οποία μπορούν να διαβρώσουν τον υποκείμενο πλούτο. Δίδεται η δυνατότητα σε αυτούς που παραλαμβάνουν αυτό το χρήμα να αποσπάσουν αγαθά και υπηρεσίες χωρίς να μπορούν να αποκαταστήσουν αυτά τα αγαθά και τις υπηρεσίες. (Το χρήμα είναι άμεση απαίτηση για αγαθά και υπηρεσίες). Δίδεται η δυνατότητα κατανάλωσης πόρων σε ανθρώπους που δεν αποκαθιστούν ανταλλακτικά αυτούς τους πόρους. Καταστρέφονται έτσι οι αποταμιεύσεις της οικονομίας.\nΤι είναι οι αποταμιεύσεις;\nΟι αποταμιεύσεις (εξοικονομήσεις, savings) είναι τα υποκείμενα υπάρχοντα μη καταναλωθέντα αγαθά και τα αντίστοιχα κεφαλαιακά τους αποθέματα, δηλαδή τα μέσα παραγωγής των καταναλωτικών αγαθών (πρώτες ύλες, βιομηχανικά εργαλεία, μηχανήματα, γη). Με άλλα λόγια, η αποταμίευση, είναι η υπέρβαση της τρέχουσας παραγωγής έναντι της τρέχουσας κατανάλωσης. Και ως εκ τούτου, είναι απαραίτητη για την πραγματοποίηση κάθε μελλοντικής επένδυσης. Ακόμα πιο απλά, τα υποκείμενα μη καταναλωθέντα αγαθά, είναι απαραίτητα ώστε να υποστηρίξουν την παραγωγική διαδικασία των επενδύσεων. Δεν μπορεί να κατασκευαστεί τίποτα χωρίς να χρησιμοποιηθούν υπάρχοντα αγαθά.\nΥπό αυτή την έννοια, γίνεται επαρκώς κατανοητό το γιατί το χρήμα δεν παράγει, ούτε «κινεί» κάτι, αν δεν υπάρχει αυτό το κάτι. Στην «καλύτερη» περίπτωση, θα ανεβάσει απλά τις τιμές των υποκείμενων αγαθών, η δεν θα τους επιτρέψει να μειωθούν (κρυφός πληθωρισμός). Θα τα αποσπάσει από τους παραγωγούς μεταφέροντας τα σε όσους παραλαμβάνουν το νέο παραπανίσιο χρήμα.\nΣτην αυστριακή θεωρία της κεφαλαιακής διάρθρωσης, το επιτόκιο είναι η τιμή διαφοράς μεταξύ των χρονικών σταδίων της παραγωγής. Η στρέβλωση του επιτοκίου από τις κεντρικές τράπεζες και η ακόλουθη νομισματική και πιστωτική επέκταση, τροφοδοτούν διαρκώς τους επιχειρηματικούς κύκλους, καθώς διαταράσσεται η σχέση αποταμίευσης – επένδυσης.\nΑνταλλαγή τύπου: Κάτι έναντι τίποτα\nΓνωρίζοντας πλέον τι είναι το χρήμα και η αποταμίευση, μπορούμε να προχωρήσουμε σε ασφαλέστερα συμπεράσματα για την περίπτωση της Ελλάδας. Όταν εισήλθαν οι μεγάλες ποσότητες νέου χρήματος με δανεισμό από το εξωτερικό, περάσαμε στην υπέρβαση της τρέχουσας κατανάλωσης έναντι της τρέχουσας παραγωγής. Μπήκε έτσι σε κίνηση η διαδικασία ανταλλαγής τύπου: «κάτι έναντι τίποτα», δηλαδή υπάρχοντα αγαθά έναντι πολύχρωμων χαρτιών. Κατά συνέπεια, οι τιμές των υποκείμενων αγαθών εκτινάχτηκαν και, ως εκ τούτου, αυξήθηκαν οι εισαγωγές. Ήταν επόμενο να αυξηθούν οι εισαγωγές καθώς η Ελληνική οικονομία δεν μπορούσε να αντέξει, να το πούμε έτσι, αυτή την ποσότητα χρήματος. Οι εισαγωγές ήταν εφικτές λόγω του ευρώ, καθώς δεν υφίστατο κανένας μηχανισμός συναλλαγματικού ελέγχου της αγοράς ώστε να τις καταστήσει ακριβές. Αλλά αυτό δεν είναι η μόνη ζημιά που προκαλεί το τεχνητά χαμηλό επιτόκιο και η πλεονάζουσα ρευστότητα.\nΟι καταναλωτικές δαπάνες στην Ελλάδα, έφτασαν στο υψηλό των 43,5 δισεκατομμυρίων ευρώ το 2009 και καλυπτόταν εξ ολοκλήρου με πίστωση. Μιας και δεν είναι δυνατόν να κατανάλωναν όλοι με πίστωση (προσωπικά είμαι ένας εξ αυτών) η ανάγνωση έχει ως εξής. Κάποιοι κατανάλωναν περισσότερους πόρους από όσους παρήγαγαν με συνέπεια να ξεπεράσουν οι πιστωτικές δαπάνες στο σύνολο τους τις δαπάνες που λάμβαναν χώρα καλυμμένες από τα λειτουργικά κέρδη. Αυτό συνεχίζει να υφίσταται όσο εξακολουθούν να λειτουργούν αντιπαραγωγικοί φορείς βασισμένοι σε χρέος (επιχειρήσεις και καταναλωτές ζόμπι που δεν μπορούν να καλύψουν τους τόκους με τα λειτουργικά τους κέρδη). Οι κυβερνήσεις (εγγενή ζόμπι) καθώς και οι επιχειρήσεις και οι καταναλωτές ζόμπι, είναι ο λόγος των συνεχών ανακεφαλαιοποιήσεων των τραπεζών. Αν δεν αφεθούν να χρεοκοπήσουν, η κατάσταση θα επιδεινώνεται διαρκώς. Η αναχρηματοδότηση αντιπαραγωγικών συντελεστών (με πρώτες και καλύτερες τις τράπεζες ζόμπι) αντιπαραγωγικών κυβερνητικών φορέων και των πελατών τους, αποτελεί εγγύηση της καταστροφής σπάνιων πόρων και αποταμιεύσεων του παραγωγικού κόσμου.\nΗ μεγαλύτερη ζημιά προκαλείται λόγω της τεχνητής αίσθησης ευημερίας, η οποία με τη σειρά της οδηγεί τους επιχειρηματίες σε εσφαλμένες επενδυτικές επιλογές. Η κεφαλαιακή διάρθρωση κατανέμεται εσφαλμένα καθώς ο οικονομικός υπολογισμός έχει καταστεί ανορθολογικός ως συνέπεια της πολιτικής στρέβλωσης των νομισματικών υποθέσεων. Πραγματοποιούνται επενδύσεις και ξεπηδούν επιχειρήσεις που δεν μπορεί να υποστηρίξει η πραγματική οικονομία. Έτσι καθίσταται σαφές το γιατί «δεν επενδύθηκαν παραγωγικά» οι πραγματικές αποταμιεύσεις, τα υπάρχοντα αγαθά δηλαδή που εισήγαγε η χώρα μαζικά από το εξωτερικό. Δεν επενδύθηκαν «παραγωγικά», διότι ήταν εξαιρετικά δύσκολο να συμβεί αυτό σε περιβάλλον τεχνητής ζήτησης. Με την παύση της πιστωτικής επέκτασης, αποκαλύπτεται ποιες επιχειρήσεις έχουν κατανείμει εσφαλμένα τους πόρους, καθώς πλέον δεν υποστηρίζονται με χρέος, αλλά με πραγματικά λειτουργικά κέρδη της οικονομίας.\nΝόμισμα εξυπηρέτησης πολιτικών επιδιώξεων\nΟύτε οι επιδοτήσεις ευνόησαν την Ελλάδα, ούτε οι πιστώσεις, ούτε τα τεχνητά επιτόκια. Την Ελλάδα θα την ευνοούσαν, αντιθέτως, οι άμεσες ξένες κεφαλαιακές, παραγωγικές επενδύσεις. Αυτό όμως κατέστη αδύνατο ακριβώς λόγω του χρηματικού δανεισμού και των επιδοτήσεων. Με ποια έννοια; Οι Ελληνικές κυβερνήσεις χρησιμοποίησαν αυτά τα δανεικά εξυπηρετώντας εργατικά συνδικάτα, κατεστημένες συντεχνίες, τα σκόρπισαν σε υπερτιμολογήσεις προμηθειών, σε παροχές και επιδόματα εξυπηρέτησης διάφορων συμφερόντων, σε σπάταλες εργολαβίες, καθώς και σε προνόμια και προστατευτισμό των ψηφοφόρων τους. Είναι δεδομένο πως έτσι σπαταλούν τα χρήματα οι πολιτικοί. Αποτελεί a priori γνώση αυτό.\nΑυτές οι πρακτικές, με τη σειρά τους, καθιστούν απαγορευτικές τις άμεσες παραγωγικές επενδύσεις λόγω αυξημένου κόστους κανονιστικών ρυθμίσεων, μισθολογικού κόστους, δημιουργίας εχθρικού αντικαπιταλιστικού περιβάλλοντος, κλίματος διαφθοράς και διαπλοκής μεταξύ κατεστημένων καρτέλ και πολιτικών. Επιπλέον το υψηλό χρέος παρέχει οικονομική πληροφορία στους επενδυτές, για επερχόμενη υψηλή φορολογία.\nΗ Ευρωπαϊκή ένωση είναι υπεύθυνη για την καταστροφή χιλιάδων ανθρώπων\nΟ πρώην ΥΠΟΙΚ της Γερμανίας, στην τελευταία του συνέντευξη σε Ελληνικό τηλεοπτικό δίκτυο, δήλωσε πως αποκλειστική ευθύνη στην περίπτωση της Ελληνικής χρεοκοπίας, έχουν οι Έλληνες. Είπε χαρακτηριστικά πως δεν αποτελεί σοβαρή συζήτηση να κατηγορείται ο δανειστής από τον «ευεργετημένο». Ο κ. Σόιμπλε κάνει λάθος. Οι μηχανισμοί αποτιμήσεων της αγοράς, όπως τα επιτόκια, στρεβλώθηκαν από την πολιτική της Ε.Ε. και της Ε.Κ.Τ. Οι επιδοτήσεις από το 1983 κι έπειτα, προς τις αδύναμες οικονομικά χώρες, (τα περίφημα πακέτα ΜΟΠ, Ντελόρ, Σαντέρ και σήμερα τα ΕΣΠΑ) είναι πολιτικές αποφάσεις της Ε.Ε. Οι επιδοτήσεις αυτές είναι ακόμα χειρότερες πρακτικές από τον εύκολο δανεισμό. Αυτά, αποτελούν οικονομικά στοιχεία τα οποία συνθέτουν το ιδανικό πακέτο χρεοκοπίας και καταστροφής μιας οικονομίας, σύμφωνα με την Αυστριακή οικονομική θεωρία.\nΘέτοντάς το πιο απλά. Οι πολιτικές της Ευρωζώνης, ενέπλεξαν ανθρώπους σε παραγωγικές διαδικασίες τις οποίες δεν θα αναλάμβαναν σε αντίθετη περίπτωση. Αφού σπατάλησαν χρόνια δράσης, συρόμενοι από τις εγκληματικές στρεβλώσεις πολιτικών παρεμβάσεων, σήμερα πλέον, λεηλατούνται οι περιουσίες και η ιδιοκτησία τους. Πρόκειται για τον ορισμό της καταστροφής που προκαλεί η κρατική παρέμβαση στην οικονομία. Μακράν από το να θεωρούνται «ευεργετημένοι» αυτοί οι άνθρωποι, σε μια ευνομούμενη ελεύθερη κοινωνία θα αποζημιωνόταν από ανθρώπους ανάλογους του κ. Σόιμπλε και των υπολοίπων γραφειοκρατών του οργανισμού της Ευρωπαϊκής Ένωσης.\nΑκόμα και σήμερα, λόγω οικονομικού αναλφαβητισμού, θεωρείται πως ο δανεισμός χρήματος χωρίς προϋποθέσεις (χωρίς ικανές εγχώριες αποταμιεύσεις) καθώς και οι επιδοτήσεις, αποτελούν ευλογία. Συζητείται πως χρειάζεται μια νέα αύξηση προσφοράς χρήματος ώστε να «κινηθεί» η οικονομία. Οι αντιλήψεις αυτές είναι χρεοκοπημένες όπως και η χώρα. Όπως και όλος ο Ευρωπαϊκός νότος. Ο ξέφρενος δανεισμός και η αύξηση της προσφοράς χρήματος δεν ευνόησαν την Ελλάδα, ούτε και μπορούσαν να την ευνοήσουν σε καμία περίπτωση, (όπως συχνά θεωρείται από εγχώριους αναλυτές «αν τα επενδύαμε σωστά»).\nΤο παραπανίσιο χρήμα έβλαψε την Ελλάδα, έκανε μεγάλη ζημιά στην οικονομία και στην κοινωνία της και επέτρεψε στους πολιτικούς να διαμορφώσουν το διεφθαρμένο, σπάταλο πολιτικό σύστημα από τα 80s κι έπειτα. Για την ακρίβεια, η συνεχιζόμενη χρηματοδότηση των Ελληνικών κυβερνήσεων σήμερα, είναι η κύρια αιτία που δεν μπορεί να ανακάμψει η Ελληνική οικονομία. Η πορεία «σύγκλισης» προς την νομισματική ενοποίηση από το 1983 κι έπειτα, με αποκορύφωμα την εισαγωγή του ευρώ, προκάλεσαν μεγάλη βλάβη στην Ελλάδα και στην υπόλοιπη Ευρώπη.\nΣτοιχεία και γραφήματα από Philipp Bagus<https://mises.org/library/tragedy-euro> και Trading economics<https://tradingeconomics.com/>\n← Διάθεση για ρίσκο σήμερα στο χρηματιστήριο της Νέας Υόρκης\nΑκριβό το ‘Μάρμαρο’; →


Το πρωί του Σαββάτου η συνάντηση Τσίπρα - Κοτζιά - Pressworld\nΑρχική Πολιτική Το πρωί του Σαββάτου η συνάντηση Τσίπρα – Κοτζιά\nΤο πρωί του Σαββάτου η συνάντηση Τσίπρα – Κοτζιά\nΚατ’ ιδίαν συνάντηση θα έχει αύριο ο Αλέξης Τσίπρας με τον πρώην υπουργό Eξωτερικών Ν. Κοτζιά μετά την παραίτηση του. Ο Eλληνας Πρωθυπουργός σε συνέντευξη Tύπου μετά την λήξη της Συνόδου Κορυφής, θέλησε να ρίξει τους τόνους της αντιπαράθεσης με τον πρώην υπουργό μιλώντας με θερμά λόγια για το «σπουδαίο έργο» του κ. Κοτζιά καθώς όπως ανέφερε «έχει ανεβάσει ψηλά τον πήχη».\nΣε ερώτηση γιατί δεν δημοσιεύει την επιστολή παραίτησης του κ. Κοτζιά, ο Α. Τσίπρας ανέφερε ότι χθες ενημερώθηκε για την επιστολή αυτή που βρίσκεται στο γραφείο του και η οποία είναι αυστηρά προσωπική.\n«Δεν δημοσιεύω καμία επιστολή που είναι αυστηρά προσωπική» είπε χαρακτηριστικά και τόνισε ότι το θέμα αυτό έχει λήξει και δεν θα δώσει καμία συνέχεια.\nΣυγχρόνως αναφερόμενος στο παράδοξο να φεύγει ένας υπουργός από την κυβέρνηση που τηρεί την κυβερνητική γραμμή όσον αφορά το Σκοπιανό και να μένει ο υπουργός που αντιτίθεται στην συμφωνία ο κ. Τσίπρας ανέφερε πως στις συμμαχικές κυβερνήσεις είναι σύνηθες να υπάρχουν διαφορετικές απόψεις.\n«Αλλο διαφορετική άποψη και άλλο διαφορετική εθνική γραμμή» είπε χαρακτηριστικά και τόνισε ότι «όποιος εκπροσωπεί την χώρα στο εξωτερικό θα φοράει το εθνικό καπέλο».\nΟ ίδιος ευχήθηκε καλή επιτυχία στον Πρωθυπουργό των Σκοπίων Ζ. Ζάεφ καθώς σήμερα ξεκινάει η ψηφοφορία για την αλλαγή της συνταγματικής ονομασίας.\nΠροηγούμενο άρθροΓερμανία: Σε ιστορικό χαμηλό βρίσκεται η στάθμη του ποταμού Ρήνου ελλείψει βροχής\nΕπόμενο άρθροΠροσλήψεις 15 ατόμων στην ΕΦΑ Ημαθίας\nΗλεκτρικό ρεύμα: Θηλιά στην αγορά οι ληξιπρόθεσμες οφειλές και το πλαφόν...


Η εμμονή του ΣΥΡΙΖΑ με τους συνδικαλιστές | Liberal.gr\nΔευτέρα 14 Ιουνίου 2021, 20:48\nΗ εμμονή του ΣΥΡΙΖΑ με τους συνδικαλιστές\nΗ πρώτη ημέρα συζήτησης του εργασιακού νομοσχεδίου στη Βουλή αναδεικνύει την ένδεια αντίλογου από την πλευρά του ΣΥΡΙΖΑ με χαρακτηριστικότερη την αδυναμία των βουλευτών του να απαντήσουν σχετικά με τους λόγους για τους οποίους ένας συνδικαλιστής πρέπει να προστατεύεται ακόμη και σε περίπτωση που εμπλακούν σε βιαιοπραγία κατά συναδέλφου ή χειρότερα, σε σεξουαλική παρενόχληση.\nΤα στελέχη του ΣΥΡΙΖΑ βρέθηκαν σε αδυναμία να απαντήσουν στα στοιχεία και τους αριθμούς που παρέθεσε ο υπουργός Εργασίας και ταυτόχρονα, με τις θέσεις τους ταυτίστηκαν με το βαθύ συνδικαλιστικό κατεστημένο που ταλαιπωρεί και ζημιώνει την ελληνική κοινωνία.\nΕνδεικτική η αντίθεση του ΣΥΡΙΖΑ προς τις ρυθμίσεις που εξισώσουν την προστασία των συνδικαλιστών με εκείνη των εγκύων. Η επισήμανση του Κωστή Χατζηδάκη ότι με το σημερινό καθεστώς οι συνδικαλιστές προστατεύονται ακόμη και αν έχουν εμπλακεί σε βιαιοπραγία εναντίον συναδέλφου τους, ή ακόμη και σε σεξουαλική παρενόχληση έμεινε αναπάντητη.\nΗ τοποθέτηση του ΣΥΡΙΖΑ προκαλεί εύλογα ερωτήματα. Η αξιωματική αντιπολίτευση ταυτίζεται πλήρως με τους εργατοπατέρες σε όλα ακόμη και στην προστασία για το αδίκημα της σεξουαλικής παρενόχλησης που ισχύει σήμερα. Προστασία που θα έπρεπε να θεωρείται αυτονόητο πως πρέπει να καταργηθεί.\nΣτο ίδιο πλαίσιο εντάσσεται και η τοποθέτηση των βουλευτών της αντιπολίτευσης για την ελάχιστη εγγυημένη υπηρεσία κατά τη διάρκεια απεργιών στην κοινή ωφέλεια, η οποία σύμφωνα με το νομοσχέδιο ορίζεται στο ένα τρίτο της συνήθως παρεχόμενης. «Θα περιμέναμε», τόνισε ο κ. Χατζηδάκης, «με όσα έχουν γίνει σε απεργίες όπως στην ακτοπλοΐα και στο μετρό να έχετε πάρει το μάθημα και να θέλετε να ακολουθήσουμε το δρόμο των ευρωπαϊκών χωρών. Όμως εσείς επαναλαμβάνετε το γνωστό μότο ότι νόμος είναι το δίκιο του εργάτη. Να το δεχθούμε! Αλλά πρέπει και εσείς να δεχθείτε ότι νόμος είναι το δίκιο του φοιτητή που θέλει να δώσει εξετάσεις και να λειτουργεί το μετρό. Νόμος είναι και το δίκιο του αρρώστου που θέλει να αγοράσει φάρμακα! Νόμος είναι το δίκιο του ανάπηρου που θέλει να εξυπηρετηθεί!»\nΗ φράση του «Εσείς είστε με τους εργατοπατέρες, εμείς είμαστε με την κοινωνία!» αποτυπώνει ουσιαστικά και συνολικά το ζήτημα που έχει ανακύψει με τις αντιδράσεις της αντιπολίτευσης και την υποστήριξη της στις κινητοποιήσεις που προκαλούνται από τους συνδικαλιστές. Άλλωστε και μόνο το γεγονός πως εξαγγέλλουν απεργίες οι συνδικαλιστές του δημοσίου δείχνει τον λόγο και τη βασική αιτία των αντιδράσεων στο εργασιακό που αφορά στις αλλαγές για τους συνδικαλιστές.\nΑξίζει τέλος να σημειωθεί ότι – ανεξάρτητα από τις διαφορετικές απόψεις σε επιμέρους θέματα – ο ΣΥΡΙΖΑ δεν αναγνώρισε καν ότι με το νομοσχέδιο προστίθενται έξι νέες περιπτώσεις απολύσεων που χαρακτηρίζονται ξεκάθαρα ως άκυρες. Μεταξύ αυτών η απόλυση του νέου πατέρα όπως και η απόλυση κάθε εργαζόμενου για ενάσκηση δικαιώματος. Και αυτό είναι επίσης ενδεικτικό της ποιότητας της αντιπολίτευσης αλλά και της ένδειας επιχειρημάτων ειδικά την πρώτην ημέρα της συζήτησης στην ολομέλεια.


Η Αθήνα στον «λάκκο» των ενεργειακών συμφερόντων - Ειδήσεις - νέα - Το Βήμα Online\nΗ Αθήνα στον «λάκκο» των ενεργειακών συμφερόντων\nΤο σημείο ισορροπίας μεταξύ της αδήριτης ανάγκης να γεμίσουν τα κρατικά ταμεία από τα χρήματα των αποκρατικοποιήσεων και της εισόδου της Ελλάδας στο σύστημα αγωγών που θα μεταφέρει το φυσικό αέριο της Κασπίας στην Ευρώπη προσπαθεί να βρει η Αθήνα. Ουσιαστικά, η ελληνική κυβέρνηση βρίσκεται μεταξύ Σκύλλας και Χάρυβδης.\n8 Ιουνίου 2013, 12:45 Ενημερώθηκε: 9 Ιουνίου 2013, 05:45\nΤο σημείο ισορροπίας μεταξύ της αδήριτης ανάγκης να γεμίσουν τα κρατικά ταμεία από τα χρήματα των αποκρατικοποιήσεων και της εισόδου της Ελλάδας στο σύστημα αγωγών που θα μεταφέρει το φυσικό αέριο της Κασπίας στην Ευρώπη προσπαθεί να βρει η Αθήνα. Ουσιαστικά, η ελληνική κυβέρνηση βρίσκεται μεταξύ Σκύλλας και Χάρυβδης. Το ενδεχόμενο πέρασμα της ΔΕΠΑ, ή και του ΔΕΣΦΑ, σε ρωσικά χέρια μπορεί να έχει αξιόλογο οικονομικό όφελος, αλλά την ίδια στιγμή προκαλεί σοβαρές γεωπολιτικές αναταράξεις στην υλοποίηση του Διαδριατικού Αγωγού (ΤΑΡ).\nΣύμφωνα με άριστα πληροφορημένες κυβερνητικές πηγές, πρόκειται για ένα παιχνίδι για γερά νεύρα και με αβέβαιη έκβαση, καθώς η Ελλάδα βρίσκεται στο σταυροδρόμι των συμφερόντων των μεγάλων δυνάμεων. Το δίλημμα που μπαίνει στο τραπέζι και ζητεί την απάντηση της Αθήνας είναι απλό και συνάμα σκληρό: η κατάληξη των δύο ελληνικών εταιρειών στον ενεργειακό κολοσσό Gazprom απειλεί την επιλογή του ΤΑΡ έναντι του Nabucco West – επομένως και τη θέση της χώρας μας στον Νότιο Ενεργειακό Διάδρομο στον οποίο τόση έμφαση έχει δώσει η Ευρωπαϊκή Ενωση (ΕΕ) για την ενεργειακή απεξάρτησή της από τη Μόσχα.\nΟ πρωθυπουργός κ. Αντ. Σαμαράς καθώς επίσης υπουργοί της κυβέρνησης και στελέχη του ΤΑΙΠΕΔ έχουν γίνει το τελευταίο διάστημα δέκτες εντονότατων πιέσεων εκ μέρους τόσο εταιρειών από δυτικές χώρες όσο και κοινοτικών και (δευτερευόντως) αμερικανών αξιωματούχων. Αύριο άλλωστε αναμένεται να κατατεθούν οι δεσμευτικές προσφορές για τη ΔΕΠΑ και τον ΔΕΣΦΑ, ενώ ως τα τέλη Ιουνίου η κοινοπραξία που εκμεταλλεύεται το κοίτασμα Σαχ Ντενίζ στο Αζερμπαϊτζάν θα πρέπει να αποφασίσει μεταξύ ΤΑΡ και Nabucco West.\nΟυσιαστικά, η Gazprom παίζει για τη ΔΕΠΑ χωρίς αντίπαλο. Αυτό της έχει δώσει τη δυνατότητα, εκμεταλλευόμενη την ανάγκη της ελληνικής κυβέρνησης να επιτύχει τον στόχο των εσόδων από αποκρατικοποιήσεις, να επιβάλει πλήρως τους όρους της σε θέματα όπως το ύψος της εγγυητικής επιστολής.\nΤην ίδια στιγμή όμως οι Βρυξέλλες έχουν επαναφέρει πολύ δυναμικά το τελευταίο διάστημα το «γεωπολιτικό χαρτί» σε αυτή την παρτίδα πόκερ. Ο επίτροπος με αρμοδιότητα την ενέργεια Γκύντερ Ετινγκερ έχει ξεκαθαρίσει επανειλημμένως στον υφυπουργό κ. Ασ. Παπαγεωργίου τις ανησυχίες του ότι με την απόκτηση της ΔΕΠΑ η Μόσχα επιδιώκει να δημιουργήσει προβλήματα στον Νότιο Ενεργειακό Διάδρομο. Το ΤΑΙΠΕΔ κρατά πάντως ενήμερη την Ευρωπαϊκή Επιτροπή για κάθε κίνηση και η ίδια δηλώνει δημοσίως τουλάχιστον ουδέτερη.\nΗ ελληνική πλευρά και προσωπικά ο κ. Σαμαράς πιστεύουν ότι η χρυσή τομή μπορεί να βρεθεί αν ο ΔΕΣΦΑ δεν καταλήξει στη ρωσική Sintez. Πρόκειται για την έτερη ρωσική εταιρεία, τις προθέσεις της οποίας ουδείς μπορεί με ασφάλεια να προβλέψει. Αρχικά είχε καταθέσει προσφορά-πακέτο για ΔΕΠΑ και ΔΕΣΦΑ, μετά προσανατολίστηκε μόνο προς τον ΔΕΣΦΑ, ενώ εσχάτως δήλωσε έτοιμη να δώσει το «παρών» και στους δύο διαγωνισμούς.\nΓια να ξεφύγει «από τα σκοινιά», η Αθήνα θα έβλεπε πολύ θετικά μία προσφορά της αζερικής Socar για τον ΔΕΣΦΑ. Αυτός ήταν ο βασικός λόγος της πρόσφατης επίσκεψης του κ. Σαμαρά στο Μπακού. Οι Αζέροι εμφανίζονταν θετικοί να καταθέσουν δεσμευτική προσφορά, θέλοντας να διασφαλιστούν σε περίπτωση επιλογής του ΤΑΡ. Ολα όμως παραμένουν ανοιχτά.\nΤο «μεγάλο παιχνίδι» για τη ΔΕΠΑ και τον ΔΕΣΦΑ θα παιχθεί στις Βρυξέλλες. Το κλίμα εκεί για την Gazprom είναι πολύ βαρύ. Η αποκρατικοποίηση απαιτεί, για να ολοκληρωθεί, το «πράσινο φως» της Γενικής Διεύθυνσης Ανταγωνισμού. Αν όμως η υπόθεση ΔΕΠΑ – Gazprom εμπλακεί στα γρανάζια του φακέλου που έχει ανοίξει η Επιτροπή εναντίον του ρωσικού κολοσσού για κατάχρηση δεσπόζουσας θέσης, τότε το σίριαλ θα έχει και άλλα επεισόδια. Πάντως, κυβερνητικές πηγές σημείωναν ότι η Αθήνα θέλει να μεγιστοποιήσει τα οφέλη και ότι δεν θα είχε το παραμικρό πρόβλημα να δώσει τη ΔΕΠΑ και τον ΔΕΣΦΑ σε δυτικές εταιρείες. Αυτές όμως δεν ήρθαν, παρά τις επανειλημμένες εκκλήσεις της κυβέρνησης.\nΤο χειρότερο για την ελληνική κυβέρνηση είναι ότι η πίεση των Ρώσων να μπουν στην Ελλάδα θα μπορούσε να θέσει εν αμφιβόλω την επιλογή του ΤΑΡ. Ο Πρωθυπουργός έχει από καιρό ξεκαθαρίσει ότι η κατασκευή του αγωγού, που εκκινεί από τα ελληνοτουρκικά σύνορα και αφού διασχίσει τη Βόρεια Ελλάδα και την Αλβανία καταλήγει στην Ιταλία, δεν έχει απλώς γεωπολιτική, αλλά και οικονομική σημασία. Το έργο αυτό θα δημιουργήσει χιλιάδες θέσεις εργασίας και θα στείλει σήμα ότι η χώρα απολαμβάνει την εμπιστοσύνη μεγάλων επενδυτών.\nΣε γεωπολιτικό επίπεδο, αν ο ΤΑΡ δεν επιλεγεί παρά το γεγονός ότι έχει καταφανή τεχνικοοικονομικά πλεονεκτήματα έναντι του Nabucco West, η Αθήνα κινδυνεύει να μείνει εκτός του παιγνίου των αγωγών. Πριν από λίγες ημέρες κλιμάκιο της κοινοπραξίας του αγωγού βρέθηκε στο Μπακού για συνομιλίες, καθώς οι κρίσιμες ημερομηνίες πλησιάζουν. Σύμφωνα με ορισμένες πληροφορίες, παρών στην αποστολή ήταν και ο άλλοτε υπουργός Εξωτερικών της Γερμανίας Χανς Ντίτριχ-Γκένσερ που φέρεται να λειτουργεί ως άτυπος σύμβουλος της κοινοπραξίας.


Σ ένα μήνα περίπου, θα έχουμε και πάλι εκλογές!! Αν και από πολιτικής πλευράς, κι ετούτες οι εκλογές, έχουν μεγάλη σημασία, από πλευράς καθημερινότητας των πολιτών-ψηφοφόρων της χώρας, αισθάνονται, ότι ένα ακόμη πολιτικό παιγνίδι, αρκετών διαστάσεων και μεγατόνων, θα παιχτεί και πάλι εις βάρος τους, αφήνοντας διάφορων μορφών θύματα!!\nΣ ένα μήνα περίπου, θα έχουμε και πάλι εκλογές!! και ας φανταστούμε, κι ας θυμηθούμε.. λίγα χρόνια πριν, που οι εκλογές ήταν, σαν τις μεγάλες γιορτές!!\nΤεράστιες ουρές αυτοκινήτων, με σημαίες του κόμματος που πίστευαν οι ψηφοφόροι, πανηγύριζαν διασχίζοντας όλους τους δρόμους της χώρας!!\nΉταν, μία απέραντη χαρά, ένα μεγάλο όνειρο! μία τεράστια αισιοδοξία!!\nΠου πήγαν αυτές οι εποχές; Ποιος; ποιοι; κυριολεκτικά τις σκότωσαν; Μήπως θα μπορούσαμε όλους αυτούς, που με την ενοχή τους, ή, με τη ανοχή τους, μας οδήγησαν σ ετούτη την κατάσταση, στην σημερινή απαξίωση, στην αδιαφορία, αν όχι να τους δικάσουμε ως φονιάδες των λαών, τουλάχιστο, να τους ονομάσουμε;\nΠολλοί θα μου πούνε, ότι ύστερα από επτά χρόνια που η Ελλάδα βρίσκονταν στον γύψο, φυσικό ήταν να γιορτάζει και πάλι την δημοκρατία της!!\nΝαι!! σ ετούτο το τελευταίο θα συμφωνήσω!! Όμως τι έγινε; τι μεσολάβησε τόσο έντονα, και σιγά-σιγά, χωρίς καλά-καλά να το συνειδητοποίηση ο απλός Έλληνας πολίτης, οι χαρές και τα πανηγύρια, να έχουν μετατραπεί σε απέραντες κηδείες;\nΟι ιστορικοί του μέλλοντος θ ανατριχιάζουν όταν θ ανακαλύπτουν, ότι η χώρα έχει οδηγηθεί, στην αυτοκαστροφή!! Σίγουρα φταίνε κι άλλες χώρες, κυρίως ευρωπαϊκές, όμως, πάντα έφταιγαν και καιροφυλακτούσαν, και η πολιτική της χώρας αντιδρούσε έστω και καθυστερημένα, ενώ τώρα, η Ελληνική πολιτική, συμπορεύτηκε με τους καταστροφείς!!\nΗ Ελληνική κοινωνία πια, δεν αντέχει άλλες καταστροφολογίες, κι άλλους άνεργους, κι άλλη πείνα!!\nΟι λαοί της γης, συμπεριλαμβανομένων κι εμάς, κυρίως όσοι βλέπουν την πραγματικότητα, δεν μπορούν ν αντέξουν την διακοπή της ζωής, την στιγμή που έχουν όλη την θέληση για ζωή!!\nΚαι ετούτη η χώρα, βρίσκεται στην χειρότερη κατάσταση, όσων χωρών οδηγήθηκαν στην κατάρρευση!!\nΚι ενώ η ζωή έχει γίνει πανεύκολη, με τις τεράστιες ανακαλύψεις που έχει κάνει η ανθρωπότητα, η πολιτικοοικονομική κατάσταση, τόσο της χώρας μας, όσο κι άλλων χωρών, συνεχίζει να οδηγεί στην καταστροφή!!\nΑς μην κοροϊδευόμαστε. Η χώρα έχει επίσημα δύο εκατομμύρια (2.000.000) ανέργους!! Κι αν λάβουμε υπόψη μας και τους συνταξιούχους, που εξ ορισμού δεν εργάζονται, τότε, ποιοι εργάζονται σ ετούτη την χώρα, για να ζήσουμε, και να ξεχρεωθούμε;\nΑς μην κοροϊδευόμαστε. Είναι αδύνατο, όποιοι κι αν κυβερνούν την χώρα, να φέρουν το θαύμα, την επόμενη των όποιων εκλογών!!\nΤο θαύμα είναι βέβαιο, ότι κανείς δεν μπορεί να το φέρει. Όμως, μήπως θα πρέπει τουλάχιστο να σταματήσουμε την καταστροφή;\nΈστω κι αν όλοι οι πολίτες-ψηφοφόροι της χώρας το θέλουμε, πως θα τα καταφέρουμε, όταν οι μισοί τουλάχιστο υποψήφιοι, που οι καρέκλες τους έχουν βγάλει ρίζες, κι έχουν ριζώσει και ισχυροποιηθεί στην πολιτική, κατεβαίνουν και πάλι υποψήφιοι, ν αλώσουν την ελληνική κοινωνία!! Ν αρπάξουν και πάλι όσα κι ότι μπορέσουν!!\nΌλοι οι πολύξεροι και συμφεροντολόγοι, θα βγουν και θα πούνε, ας μην τους ψηφίσει ο κόσμος!! Όμως, όσο εύκολο είναι να το πει κάποιος, τόσο δύσκολο είναι να το πράξει ο απλός καθημερινός πολίτης!!\nΔεν είναι δυνατόν, ο πολιτικός που στο παρελθόν έχει διορίσει τα παιδιά μιας οικογένειας, και τώρα είναι άνεργα, να κατεβαίνει πάλι υποψήφιος, να τάζει δουλειά για τα άνεργα παιδιά, και να μην τον ψηφίσουν οι άνθρωποι που τον έβλεπαν, κι αναγκαστικά τον ξανά βλέπουν, ως τον μεγάλο σωτήρα τους!!\nΝαι, το ξέρω, με το να γράφω την πραγματικότητα που όλοι γνωρίζουμε, ακόμη κι αυτοί που δεν θέλουν να την γνωρίζουν, δεν βγαίνει απολύτως τίποτα. Εξάλλου, ποιος θα διαβάσει ένα επί πλέον κείμενο; ακόμη κι αν θα το διαβάσει, ακόμη κι αν θα το χαρακτηρίσει ως ωραίο κείμενο, θα συνεχίσει και πάλι, να είναι απλώς, ένα απλό, καλό κείμενο!!\nΑισθάνομαι ότι δεν μπορώ να κάνω τίποτα περισσότερο, απ το να απευθυνθώ, στους πολύχρονους υποψηφίους, και να τους παρακαλέσω:\nΝτροπή!! Με την θέλησή σας, ή την ανοχή σας, φέρατε την χώρα στην σημερινή καταστροφή, στην σημερινή πολιτικοοικονομική κατάρρευση!!\nΠροσπαθήστε να το καταλάβετε, μην συνεχίζετε να καταστρέφετε και τα παιδιά σας!! Κι όχι μόνο τα πολιτικά παιδιά σας, αλλά και τα πραγματικά!! Εκεί μας έχετε φτάσει, να σας παρακαλούμαι, να σώσετε τα παιδιά σας, τα εγγόνια σας, τα δισεγγόνα σας!!...μήπως έτσι σωθούν και τα παιδιά του απλού καθημερινού κοσμάκη!! μήπως σταματήσει, αυτό που για πολλοστή φορά συμβαίνει σ ετούτη τη χώρα!! μήπως σταματήσει η μετανάστευση!! τώρα μάλιστα, ξαποστέλνουμε και τους επιστήμονές μας!! τα παιδιά μας, που χύσαμε αίμα να τα σπουδάσουμε!!\nΜπορείτε να εμπιστευτείτε τους νέους, τα παιδιά σας, κι ας τα βάλετε στην πολιτική, όχι στην δική σας, την βαθιά γερασμένη, αλλά να στηρίξτε την δική τους, που σίγουρα την βλέπετε ως λανθασμένη!!\nΠιστέψτε το, ότι η μακροχρόνια πολιτική σας, σας έχει οδηγήσει σε συγκεκριμένες διαδρομές, τις οποίες και πάλι θ ακολουθήσετε λόγω συνήθειας, όμως, καταλάβετε το, πιστέψτε το, ότι δεν μπορείτε να δείτε τις νεότερες διαδρομές, που έχει φέρει η εποχή, που εσείς κυβερνούσατε και κυβερνάτε, και τις αφήσατε να μείνουν πίσω!! Για όλους σχεδόν τους ανθρώπους, όσο ταλέντο κι αν έχουν, όση φώτιση κι αν έχουν, τα αποθέματα δραστηριοτήτων, ακόμη και στην πολιτική, κάποτε τελειώνουν!!\nΔιερωτηθείτε: Αν επί 40-50 χρόνια, είστε καλοφαγάς κρεατοφάγος, είναι δυνατόν τώρα να γίνεται χορτοφάγος, όταν μάλιστα, το ψητό βρίσκετε μέσα στο πιάτο σας; ή μήπως δεν ταιριάζει το παράδειγμα; Ακόμη κι αν θα τα καταφέρετε, θα πάθετε στερητικό σύνδρομο, και για το κοσμάκη που θα κυβερνάτε, θα είναι πολύ χειρότερα!!\nΕπί τέλους, τα σπίτια που βρίσκονται υπό κατάρρευση, κι έχουν πάρει κλίση, όσες αντιστηρίξεις κι αν τους κάνουμε, αφού είναι παλιά και καταπονημένα, και πάλι σύντομα θα πέσουν κάποιοι τοίχοι, ή ολόκληρα, και θα πλακώσουν όλη την χώρα, και θα έρθουν πάλι οι ξένοι, να μας βγάλουν από τα ερείπια, ακόμη κι αυτοί, θα έρθουν και πάλι ως σωτήρες!! και θ αρπάξουν.. ότι κι όσα μπορέσουν!!\nακίνητα, κινητά, συνειδήσεις, πιστεύω, ψυχή!!...\nΦτάνουν πια οι σωτήρες!!


Εσκίογλου: «Η επανάσταση του ‘21 μας δείχνει ότι η πρόοδος θέλει και κόπο και τρόπο» - iFarsala\nΔιαδρομήΑρχική»Φάρσαλα»Εσκίογλου: «Η επανάσταση του ‘21 μας δείχνει ότι η πρόοδος θέλει και κόπο και τρόπο»\nΠέμπτη, 25/03/2021, 17:04 Φάρσαλα\n«Η επανάσταση του ‘21 μας δείχνει ότι η πρόοδος θέλει και κόπο και τρόπο. Θέλει να δουλέψει και το σώμα και το μυαλό. Οι προκλήσεις του μέλλοντος είναι ήδη εδώ»σημειώνει μεταξύ άλλων ο δήμαρχος Φαρσάλων κ. Μάκης Εσκίογλου, στο μήνυμά του για τον εορτασμό των 200 ετών από την Ελληνική Επανάσταση.\nΣαν σήμερα πριν από 200 ολόκληρα χρόνια ο Παλαιών Πατρών Γερμανός ύψωσε στην Αγία Λαύρα το λάβαρο του αγώνα και ακούστηκε σ’ όλο το σκλαβωμένο Ελληνικό Γένος το σάλπισμα της Επανάστασης, ο όρκος ιερός «Ελευθερία ή Θάνατος». Όλοι οι Έλληνες σαν ένας άνθρωπος, ορκίζονται να ελευθερώσουν την σκλαβωμένη πατρίδα. Πολεμούν με ηρωισμό και αυταπάρνηση και μετά από πολλές θυσίες ξεπρόβαλε η πολυπόθητη λευτεριά.\nΤο νόημα του 1821 είναι μία λέξη: Ελευθερία. Είναι αυτό που κατάφερε αυτό το μικρό έθνος. Είναι αυτό που καλούμαστε να συνεχίσουμε. Μέσα σ’ αυτές τις δύσκολες συνθήκες στις οποίες ζούμε, ας εστιάσουμε το βλέμμα μας στο παρελθόν του γένους μας, για να ασκηθούμε στην συνέχεια στον απολογισμό των πεπραγμένων μας, ώστε να καταστούμε ικανοί να προβούμε σε εκτιμήσεις για το μέλλον.\nΗ φετινή επέτειος των 200 χρόνων από την Επανάσταση δεν γίνεται μόνο για να μας θυμίσει των ηρωισμό και τις θυσίες των Ελλήνων, αλλά και για να μας δείξει τον δρόμο ώστε να αποκτήσουμε την αυτοσυνείδηση μέσωεκείνων των γεγονότων. Και να κατανοήσουμε ότι το μέλλον αποφασίζεται σήμερα και διαμορφώνεται από τις πράξεις όλων μας στο παρόν. Όλοι πρέπει να είμαστε παρόντες στο αύριο. Μόνο που γι’ αυτό δεν αρκούν τα λόγια. Η επανάσταση του ’21, μας δείχνει ότι η πρόοδος θέλει και κόπο και τρόπο. Θέλει να δουλέψει και το σώμα και το μυαλό. Οι προκλήσεις του μέλλοντος είναι ήδη εδώ. Σας ευχαριστώ και χρόνια πολλά σε όλους».


Ο Ακης Πέτρου στο Volos TV - Βολος Π.Α.Ε.\n19 Οκτωβρίου, 2020 , 13:27\nΟ Τεχνικός Διευθυντής του Βόλου, Ακης Πέτρου, θα είναι καλεσμένος στη σημερινή εκπομπή “Η ώρα του Βόλου” που μεταδίδεται ζωντανά κάθε Δευτέρα στις 9.30 μ.μ. από το VOLOS TV και από το TRT.\nO Ακης Πέτρου, θα αναφερθεί στην έως τώρα πορεία της ομάδας του Βόλου, αλλά και στους στόχους της ομάδας στο φετινό πρωτάθλημα σε μία τηλεοπτική συζήτηση όπου αναμένεται με ιδιαίτερο ενδιαφέρον.\nΣτην αποψινή “Η ώρα του Βόλου, εκτός από τη συνέντευξη του Ακη Πέτρου, θα προβληθούν εκτενή ρεπορτάζ από τη σπουδαία νίκη του Βόλου επί του ΠΑΣ Γιάννινα, καθώς και τα στιγμιότυπα του Σαββατιάτικου αγώνα.\nΔείτε την εκπομπή “Η ώρα του Βόλου” σήμερα, Δευτέρα, στις 9.30 μ.μ. από το Volos TV πατώντας ΕΔΩ


Edelweiss Valley Πρόγνωση Χιονόπτωσης για 150 m\nΧιονίζει σε Edelweiss Valley ;Ευχαριστούμε!\nLat Long: 45.88° N 74.17° W\n350 m250 m150 m\nEdelweiss Valley Πρόγνωση Χιονιού\nΠρόγνωση Καιρού για Edelweiss Valley σε 150 m\nΠρόγνωση Καιρού για Edelweiss Valley σε 150 m ύψος στις: 12 am 01 Dec 2021 (τοπική ώρα)\nNew snow in Edelweiss Valley: 0.7cm0.3in στις Τε 1 (μετά 4 AM)\nΣτις: 12 am 01 Dec 2021 (τοπική ώρα).\nPopular Edelweiss Valley Pages\nEdelweiss Valley(Lat Long: 45.88° N 74.17° W)\nNew snow in Edelweiss Valley\nΗ πρόγνωση χιονιού για Edelweiss Valley είναι: Νέες κυρίως ασθενείς χιονοπτώσεις Πέμπτη πρωΐ. Πιο ήπιος καιρός με μέτριες βροχοπτώσεις (συνολικά 14.0mm) με μεγαλύτερη ένταση Πέμπτη πρωΐ. Συνθήκες παγετού (μέγ. 5°C Πέμπτη απόγευμα, ελάχ. -8°C Παρασκευή απόγευμα). Γενικά ασθενείς άνεμοι.\nEdelweiss Valley Weather (Next 3 days): The snow forecast for Edelweiss Valley is: Νέες κυρίως ασθενείς χιονοπτώσεις Πέμπτη πρωΐ. Πιο ήπιος καιρός με μέτριες βροχοπτώσεις (συνολικά 14.0mm) με μεγαλύτερη ένταση Πέμπτη πρωΐ. Συνθήκες παγετού (μέγ. 5°C Πέμπτη απόγευμα, ελάχ. -8°C Παρασκευή απόγευμα). Γενικά ασθενείς άνεμοι.\nEdelweiss Valley Weather (Days 4-6): Μέτριες μέχρι ισχυρές χιονοπτώσεις Κυριακή βράδυ. Ηπιος καιρός με ισχυρές βροχοπτώσεις (συνολικά 20.0mm), heaviest Δευτέρα πρωΐ. Συνθήκες παγετού (μέγ. 5°C Δευτέρα πρωϊ, ελάχ. -11°C Σάββατο βράδυ). Θα αυξηθεί η ένταση των ανέμων (αίθριος Σάββατο βράδυ, ψυχροί άνεμοι ΔΝΔ από Δευτέρα απόγευμα).\nEdelweiss Valley Live Weather\nTop: 0.13 m\nBottom: 0.13 m\nΚαιρός - Edelweiss Valley\nΚαιρός σε Edelweiss Valley (Μέρες 4-6):\nΜέτριες μέχρι ισχυρές χιονοπτώσεις Κυριακή βράδυ. Ηπιος καιρός με ισχυρές βροχοπτώσεις (συνολικά 20.0mm), heaviest Δευτέρα πρωΐ. Συνθήκες παγετού (μέγ. 5°C Δευτέρα πρωϊ, ελάχ. -11°C Σάββατο βράδυ). Θα αυξηθεί η ένταση των ανέμων (αίθριος Σάββατο βράδυ, ψυχροί άνεμοι ΔΝΔ από Δευτέρα απόγευμα).\nΤελευταία δελτία χιονιού κοντά σε Edelweiss Valley:\n4 km μακριά από Edelweiss Valley\nIt is snowing lightly at Mont Gabriel. από Mont Gabriel\nστις: 12 am 01 Dec 2021 / Ενημερώσεις σε ::\nEdelweiss Valley at 150 m ύψος\nΈκδοση από το Snow-Forecast.com στο: 12 am (τοπική ώρα) / 01 Dec 2021\nΝέες κυρίως ασθενείς χιονοπτώσεις Πέμπτη πρωΐ. Πιο ήπιος καιρός με μέτριες βροχοπτώσεις (συνολικά 14.0mm) με μεγαλύτερη ένταση Πέμπτη πρωΐ. Συνθήκες παγετού (μέγ. 5°C Πέμπτη απόγευμα, ελάχ. -8°C Παρασκευή απόγευμα). Γενικά ασθενείς άνεμοι.\nΣυνθήκες Χιονιού σε Edelweiss Valley\nΑλλα χιονοδρομικά σε Canada - Quebec αναφέρουν: πούδρα (0) / πατημένη πίστα (0)\nΔελτίο Χιονιού - Edelweiss Valley\nEdelweiss Valley Ιστορικό χιονοπτώσεων\nΠρόγνωση χιονόπτωσης Edelweiss Valley\nΟ παραπάνω πίνακας παρέχει τη πρόγνωση καιρού για Edelweiss Valley στο συγκεκριμένο υψόμετρο των 150 m. Τα εξελιγμένα καιρικά μοντέλα που χρησιμοποιούμε, μας δίνουν τη δυνατότητα να παρέχουμε προγνώσεις χιονοπτώσεων για κορυφή, μέση και βάση του Edelweiss Valley. Οσο αφορά τις προγνώσεις καιρού σε άλλα υψόμετρα, χρησιμοποιήστε την καρτέλα πάνω από τον πίνακα. Για μια ευρύτερη άποψη του καιρού, ελέγξτε το Χάρτης Καιρού για Canada.\nΚριτικές επισκεπτών για Edelweiss Valley\nΣυνολικά 4.1 Βασισμένο σε 2 ψήφους και 1 κριτική\nΟ/η Tim Collins από Canada γράφει:\nTake some tea and hit the Zoomer full speed ahead...summertime events not to be missed include Le Grand Splash.. safety meetings at the top, full speed on the way down...watch out for the punter zone (losers only)... vive le quebecois\nΣυνολικά: 4.1 Βασισμένο σε 2 ψήφους και 1 κριτική\nΠάτα εδώ να υποβάλλεις τη δική σου κριτική για Edelweiss Valley\nΤο παρακάτω widget για Edelweiss Valley είναι διαθέσιμο δωρεάν για οποιαδήποτε websites. Παρέχει συνοπτική πρόγνωση Χιονόπτωσης και τρέχουσες καιρικές συνθήκες για Edelweiss Valley. Απλά, πηγαίντε στη σελίδα feed configuration κι ακολουθήστε τα 3 απλά βήματα ώστε να πάρετε το custom snippet html κώδικα και να το επικολλήστε στο site σας.Μπορείτε να επιλέξετε το υψόμετρο της πρόγνωσης (κορυφή, μέση ή βάση) και τις μονάδες μέτρησης ώστε να ταιριάζει στο δικό σας website…. Πατήστε εδώ για να λάβετε τον κώδικα\nΔείτε λεπτομερή πρόγνωση χιονόπτωσης για Edelweiss Valley σε:


Lou's Full-Serv, Τζάκσον - Κριτικές εστιατορίων - TripAdvisor\nLou's Full-Serv: Εστιατόρια στην περιοχή\nΔραστηριότητες κοντά σε: Lou's Full-Serv\nLou's Full-Serv, Τζάκσον\nΝο 2 από 343 Εστιατόρια - Τζάκσον\n904B E Fortification St, Τζάκσον, MS 39202-2479\nΒρήκαμε αυτό το χαριτωμένο εστιατόριο στο Jackson σήμερα. Το φαγητό ήταν νόστιμο! Οι μερίδες ήταν πολύ γενναιόδωροι. Το γκουρμέ γαρνιρίσματα μας προετοιμασία σάντουιτς μεσημεριανό μας τόσο ιδιαίτερο.\nΕίχαμε καθυστερημένη δείπνο με ένα επιχειρησιακό συνάδελφός μου. Η εξυπηρέτηση ήταν αποτελεσματική, αλλά όχι πιεστικοί. Ωραία cocktials. Είχαμε και οι δύο θαλασσινά (όστρακα Saint-Jacques και σεβαστού) και τόσο πολύ πολύ καλό. Σίγουρα θα έρθω ξανά.\nΑυτό ήταν ένα καλό μέρος για μεσημεριανό γεύμα. Αλλά, σας προειδοποιώ, να γίνεται γρήγορα με πολύ κόσμο. Μας ήταν ευγενική και εξυπηρετική. Το (σύστημα), η σαλάτα του Καίσαρα με ψητό κοτόπουλο είναι πολύ καλό.\nΕξαιρετικό δείπνο με τη σύζυγό μου. Πρώτη φορά εδώ. Φάγαμε μπάρμπεκιου και γαρίδας grits NOLA στιλ. Πεντανόστιμα θα επιστρέψουμε για περισσότερο από την DAT. Ολοκληρώσατε τη χελώνα Brownie. Δίκλινο με τα πεντανόστιμα! ! ! Θαυμάσια εξυπηρέτηση, χάρη Kayla\nΈνα κρυφό κόσμημα στο Jackson!!!\nΩ Θεέ μου, αυτό το μέρος είναι εκπληκτικό! ! ! Είναι κρυμμένο στο Jackson. Υπέροχη ατμόσφαιρα. Είναι μοναδικά διακοσμημένο και άνετο περιβάλλον. Ο οικοδεσπότης και περιμένετε το προσωπικό ήταν πολύ φιλικό και έμπειρο. Το φαγητό ήταν καταπληκτικό! ! ! Μεγάλες μερίδες. Μην αφήνετε χωρίς επιδόρπιο....Συνιστώ ανεπιφύλακτα τους θαυμάσιο πουτίγκα ψωμιού! Υπέροχο μέρος για μια ημερομηνία νύχτα ή νόστιμο μεσημεριανό γεύμα.Περισσότερα\nΣταματήσαμε σε με ένα άλλο ζευγάρι. Το φαγητό ήταν πολύ καλό, αλλά ακριβό. Είχαμε χάμπουργκερ - 16 δολάρια το καθένα. Τίποτα ιδιαίτερο για τα μπιφτέκια. Δεν ήταν καλή, αλλά δεν αξίζει $ 16 . Το κρεμμύδι, ωστόσο, ήταν πολύ νόστιμα! Η πουτίγκα ψωμιού είναι καλό,...αλλά το παγωτό που πάνω από την κορυφή! Ότι επίσης ήταν αρκετά ακριβό ($ 10 ) . Συνολικά, ένα καλό γεύμα, αλλά λίγο ακριβό (για χάμπουργκερ. . . ) .Περισσότερα\nΈνας φίλος μου και εγώ ήμασταν τόσο πρόσφατα μεταφερθεί στον τομέα του Τζάκσον λόγω της δικής μας σύζυγος του εργοδότη. Πήραμε μια μέρα να δούμε στο νέο μας σπίτι και κατόπιν αρκετές τοπικές συστάσεις, προσπάθησα Lou's για μεσημεριανό γεύμα. Η εμφάνιση δίνει μία παύση. Είμαι...υπέρ των τοπικών εγκαταστάσεων, αλλά η παλιά ταινία mall και καταπονημένο εσωτερικών μας έκαναν να αναρωτιέμαι αν ήμασταν στο σωστό μέρος. Η εξυπηρέτηση ήταν λίγο αργή, αλλά ήμασταν εκεί μετά το μεσημεριανό γεύμα rush. Απολαύσαμε και οι δύο μας γεύμα. Τα τμήματα είναι τεράστια αλλά η ποιότητα ήταν άνω του μέσου όρου. Το μενού περιλαμβάνει νότια ναύλος και τοπική κουζίνα. Το Best " Να επανέλθω " σάλτσα ντομάτας που έχω βιώσει μέχρι σήμερα!Περισσότερα\nΑπολαύσαμε ένα εκπληκτικό γεύμα εδώ με συναδέλφους. Πολλοί από εμάς, σχολίασε ότι αυτό ήταν ένα από τα κορυφαία γεύματα που είχαμε ποτέ. Η αλιεία σεβαστού και χοιρινό ψιλοκόψτε ήταν το πιο δημοφιλές και νόστιμο. Τα πιάτα ήταν καλά στοιχεία, αλλά μια μοναδική spin. Μην αποθηκεύετε...το δωμάτιο για επιδόρπιο, καθώς υπάρχουν πολλά υπέροχα επιδόρπια. Τόσο καλό! ! ! Απολαύστε ένα γεύμα σπάταλα εδώ.Περισσότερα\nΤο φαγητό ήταν εξαιρετικό και περιμένετε το προσωπικό ήταν επαγγελματίες και μείναμε στο επάνω μέρος του πίνακα μας όλη την ώρα.\nΑπαίσιο, είναι το λιγότερο που μπορείς να πεις! Εισήλθα στο εστιατόριο με την υπηρεσία μου σχετικά με την υγεία των ζώων και άλλα σημαντικά. Η οικοδέσποινα, έπρεπε να πάω και να ζητήσει από το διευθυντή, αν η υπηρεσία μου σκυλάκι επετράπη να στο εσωτερικό του...εστιατορίου. Μετά από μια σύντομη συνομιλία με τον διευθυντή, η οικοδέσποινα επέστρεψε με άδεια " " για να καθίσει. Κάτσαμε στο δεύτερο booth προκαταβολικά. Είχαμε καθίσει 10 λεπτά και κανείς δεν έλαβε το ποτό μας τάξης. Στην κορυφή τα πράγματα, η εξουσία βγήκε έξω! Περπάτησα στο διευθυντή και ρώτησα αν κάποιος θα αναλάβει το ποτό μας τάξης. Ρώτησε πού βρίσκονταν, στη συνέχεια ανέφερε ότι κάποιος θα έρθουν. Είναι περιττό να πούμε ότι κανείς δεν ήρθε. Αποφασίσαμε να φύγουμε χωρίς σπατάλη πλέον στην εποχή μας. Καθώς φεύγαμε από το εστιατόριο, ο διευθυντής μας συνάντησε έξω από την πόρτα, ζήτησε συγνώμη αλλά προσέφερε κανένα ψήφισμα. Αυτό είναι μακράν η χειρότερη εμπειρία που είχα ποτέ! Είμαστε τόσο την καταπολέμηση των βετεράνων/στρατιωτική συνταξιούχων που δεν αξίζουν να αγνοηθούν. Δεν συνιστούμε τη συγκεκριμένη επιχείρηση!Περισσότερα\nΛάβετε γρήγορα απαντήσεις από το προσωπικό του Lou's Full-Serv και από προηγούμενους επισκέπτες.\nΠρόσβαση σε αναπηρική καρέκλα, Σερβίρει αλκοόλ, Φαγητό σε πακέτο, Κρατήσεις, Υπαίθρια τραπέζια, Καθίσματα, Με προσωπικό σερβιρίσματος, Διαθέσιμο πάρκινγκ, Τηλεόραση, Διαθέσιμα καρεκλάκια για μωρά, Πλήρες μπαρ, Δέχεται American Express, Δέχεται Mastercard, Δέχεται Visa, Δέχεται Discover, Δέχεται πιστωτικές κάρτες\nΔιεύθυνση: 904B E Fortification St, Τζάκσον, MS 39202-2479\nΑριθμός τηλεφώνου: +1 601-487-6359


Νανισμός - Emedi.gr - Πρόληψη Υγείας\nΑρχικήΒιολογία και γενετικήΝανισμός\nΒιολογία και γενετικήΚλασική ΙατρικήΕνδοκρινολογίαΠαιδιατρική\nΧρήσιμες πληροφορίες για το νανισμό\nΟ νανισμός είναι το χαμηλό ανάστημα που προκύπτει από μια γενετική ή ιατρική πάθηση. Ο νανισμός γενικά ορίζεται ως ένας ενήλικας ύψους 147 εκατοστά ή λιγότερο. Το μέσο ύψος των ενηλίκων μεταξύ των ατόμων με νανισμό είναι 122 cm.\nΠολλές διαφορετικές ιατρικές καταστάσεις προκαλούν νανισμό.\nΓενικά, οι διαταραχές χωρίζονται σε δύο μεγάλες κατηγορίες:\nΔυσανάλογος νανισμός. Εάν το μέγεθος του σώματος είναι δυσανάλογο, ορισμένα μέρη του σώματος είναι μικρά και άλλα έχουν μέσο μέγεθος ή μέγεθος άνω του μέσου όρου. Διαταραχές που προκαλούν δυσανάλογο νανισμό αναστέλλουν την ανάπτυξη των οστών.\nΑναλογικός νανισμός. Ένα σώμα είναι αναλογικά μικρό εάν όλα τα μέρη του σώματος είναι μικρά στον ίδιο βαθμό και φαίνονται να έχουν αναλογία όπως ένα σώμα μέσου αναστήματος. Οι ιατρικές καταστάσεις που εμφανίζονται κατά τη γέννηση ή εμφανίζονται στην πρώιμη παιδική ηλικία περιορίζουν τη συνολική ανάπτυξη.\nΟι διαταραχές του μικρού αναστήματος δεν περιλαμβάνουν το οικογενειακό κοντό ανάστημα, το μικρό ύψος που θεωρείται φυσιολογική παραλλαγή με τη φυσιολογική ανάπτυξη των οστών.\nΣΗΜΕΙΑ ΚΑΙ ΣΥΜΠΤΩΜΑΤΑ ΝΑΝΙΣΜΟΥ\nΤα σημεία και τα συμπτώματα, εκτός από το χαμηλό ανάστημα, ποικίλλουν σημαντικά σε όλο το φάσμα των διαταραχών.\nΔυσανάλογος νανισμός: Τα περισσότερα άτομα με νανισμό έχουν διαταραχές που προκαλούν δυσανάλογα κοντό ανάστημα. Συνήθως, αυτό σημαίνει ότι ένα άτομο έχει κορμό μεσαίου μεγέθους και πολύ κοντά άκρα, αλλά μερικοί άνθρωποι μπορεί να έχουν πολύ κοντό κορμό αλλά δυσανάλογα μεγάλα άκρα. Σε αυτές τις διαταραχές, το κεφάλι είναι δυσανάλογα μεγάλο σε σύγκριση με το σώμα. Σχεδόν όλοι οι άνθρωποι με δυσανάλογο νανισμό έχουν φυσιολογικές διανοητικές ικανότητες. Οι σπάνιες εξαιρέσεις είναι συνήθως το αποτέλεσμα ενός δευτερεύοντος παράγοντα, όπως η περίσσεια υγρού γύρω από τον εγκέφαλο, υδροκεφαλία. Η πιο κοινή αιτία νανισμού είναι μια διαταραχή που ονομάζεται αχονδροπλασία, η οποία προκαλεί δυσανάλογα κοντό ανάστημα.\nΑυτή η διαταραχή συνήθως έχει ως αποτέλεσμα τα ακόλουθα:\nΚορμός μεσαίου μεγέθους\nΚοντά χέρια και πόδια, με ιδιαίτερα κοντά μπράτσα και μηρούς\nΚοντά δάχτυλα, συχνά με μεγάλο διαχωρισμό μεταξύ του μεσαίου και του παράμεσου\nΠεριορισμένη κινητικότητα στους αγκώνες\nΈνα δυσανάλογα μεγάλο κεφάλι, με προεξέχον μέτωπο και μια πεπλατυσμένη γέφυρα της μύτης\nΠροοδευτική ανάπτυξη λυγισμένων ποδιών\nΠροοδευτική ανάπτυξη ταλαντευόμενου κάτω μέρους της πλάτης\nΎψος ενήλικα περίπου 122 cm\nΜια άλλη αιτία δυσανάλογου νανισμού είναι μια σπάνια διαταραχή που ονομάζεται συγγενής σπονδυλοεπιφυσιακή δυσπλασία.\nΤα σημεία μπορεί να περιλαμβάνουν:\nΠολύ κοντό κορμό\nΚοντά χέρια και πόδια\nΧέρια και πόδια μεσαίου μεγέθους\nΦαρδύ, στρογγυλεμένο στήθος\nΕλαφρώς πεπλατυσμένα ζυγωματικά\nΠαραμορφώσεις ισχίου που έχουν ως αποτέλεσμα τα οστά των μηρών να στρέφονται προς τα μέσα\nΈνα πόδι που είναι στριμμένο ή δεν έχει σχήμα\nΑστάθεια των οστών του λαιμού\nΠροοδευτική καμπυλότητα της άνω σπονδυλικής στήλης\nΑρθρίτιδα και προβλήματα στην κίνηση των αρθρώσεων\nΎψος ενηλίκου που κυμαίνεται από 91 cm έως λίγο περισσότερο από 122 cm\nΑναλογικός νανισμός: Ο αναλογικός νανισμός προκύπτει από ιατρικές παθήσεις που υπάρχουν κατά τη γέννηση ή εμφανίζονται στην πρώιμη παιδική ηλικία που περιορίζουν τη συνολική ανάπτυξη. Έτσι, το κεφάλι, ο κορμός και τα άκρα είναι όλα μικρά, αλλά είναι ανάλογα μεταξύ τους. Επειδή αυτές οι διαταραχές επηρεάζουν τη συνολική ανάπτυξη, πολλές από αυτές καταλήγουν σε κακή ανάπτυξη ενός ή περισσότερων συστημάτων του σώματος. Η ανεπάρκεια της αυξητικής ορμόνης είναι μια σχετικά συχνή αιτία αναλογικού νανισμού. Εμφανίζεται όταν η υπόφυση αποτυγχάνει να παράγει επαρκή παροχή αυξητικής ορμόνης, η οποία είναι απαραίτητη για τη φυσιολογική ανάπτυξη της παιδικής ηλικίας.\nΤα σημεία περιλαμβάνουν:\nΎψος κάτω από το τρίτο εκατοστημόριο στα τυπικά διαγράμματα παιδιατρικής ανάπτυξης\nΡυθμός ανάπτυξης πιο αργός από τον αναμενόμενο για την ηλικία\nΚαθυστερημένη ή καθόλου σεξουαλική ανάπτυξη κατά την εφηβεία\nΤα σημεία και τα συμπτώματα του δυσανάλογου νανισμού είναι συχνά παρόντα κατά τη γέννηση ή στην πρώιμη βρεφική ηλικία. Ο ανάλογος νανισμός μπορεί να μην είναι άμεσα εμφανής. Επισκεφτείτε το γιατρό του παιδιού σας εάν έχετε οποιεσδήποτε ανησυχίες σχετικά με την ανάπτυξη του παιδιού σας.\nΟι περισσότερες παθήσεις που σχετίζονται με τον νανισμό είναι γενετικές διαταραχές, αλλά τα αίτια ορισμένων διαταραχών είναι άγνωστα. Οι περισσότερες εμφανίσεις νανισμού προκύπτουν από μια τυχαία γενετική μετάλλαξη είτε στο σπέρμα του πατέρα είτε στο ωάριο της μητέρας και όχι από την πλήρη γενετική σύνθεση οποιουδήποτε γονέα.\nΑχονδροπλασία: Περίπου το 80 τοις εκατό των ατόμων με αχονδροπλασία γεννιούνται από γονείς μέσου ύψους. Ένα άτομο με αχονδροπλασία και με δύο γονείς μέσου μεγέθους έλαβε ένα μεταλλαγμένο αντίγραφο του γονιδίου που σχετίζεται με τη διαταραχή και ένα φυσιολογικό αντίγραφο του γονιδίου. Ένα άτομο με τη διαταραχή μπορεί να περάσει είτε ένα μεταλλαγμένο είτε ένα κανονικό αντίγραφο στα δικά του παιδιά.\nΣύνδρομο Turner. Το σύνδρομο Turner, μια πάθηση που επηρεάζει μόνο κορίτσια και γυναίκες, προκύπτει όταν ένα φυλετικό χρωμόσωμα, το χρωμόσωμα Χ λείπει ή λείπει μερικώς. Ένα θηλυκό κληρονομεί ένα χρωμόσωμα Χ από κάθε γονέα. Ένα κορίτσι με σύνδρομο Turner έχει μόνο ένα πλήρως λειτουργικό αντίγραφο του γυναικείου χρωμοσώματος φύλου και όχι δύο.\nΑνεπάρκεια αυξητικής ορμόνης. Η αιτία της ανεπάρκειας της αυξητικής ορμόνης μπορεί μερικές φορές να εντοπιστεί σε μια γενετική μετάλλαξη ή τραυματισμό, αλλά για τα περισσότερα άτομα με τη διαταραχή, δε μπορεί να εντοπιστεί η αιτία.\nΆλλες αιτίες. Άλλες αιτίες του νανισμού περιλαμβάνουν άλλες γενετικές διαταραχές, ανεπάρκειες σε άλλες ορμόνες ή κακή διατροφή.\nΠΙΘΑΝΕΣ ΕΠΙΠΛΟΚΕΣ ΝΑΝΙΣΜΟΥ\nΟι επιπλοκές των διαταραχών που σχετίζονται με το νανισμό μπορεί να ποικίλλουν πολύ, αλλά ορισμένες επιπλοκές είναι κοινές σε μια σειρά παθήσεων.\nΔυσανάλογος νανισμός: Τα χαρακτηριστικά γνωρίσματα του κρανίου, της σπονδυλικής στήλης και των άκρων που μοιράζονται οι περισσότερες μορφές δυσανάλογου νανισμού έχουν ως αποτέλεσμα ορισμένα κοινά προβλήματα:\nΚαθυστερήσεις στην ανάπτυξη των κινητικών δεξιοτήτων, όπως το κάθισμα, το μπουσούλημα και το περπάτημα\nΣυχνές λοιμώξεις του αυτιού και κίνδυνος απώλειας ακοής\nΛύγισμα των ποδιών\nΔυσκολία στην αναπνοή κατά τη διάρκεια του ύπνου\nΠίεση στον νωτιαίο μυελό στη βάση του κρανίου\nΥπερβολικό υγρό γύρω από τον εγκέφαλο, υδροκέφαλος\nΠροοδευτική έντονη καμπούρα ή ταλάντευση της πλάτης με πόνο στην πλάτη ή προβλήματα στην αναπνοή\nΝωτιαία στένωση, με αποτέλεσμα πίεση στο νωτιαίο μυελό και επακόλουθο πόνο ή μούδιασμα στα πόδια\nΑύξηση βάρους που μπορεί να περιπλέξει περαιτέρω προβλήματα με τις αρθρώσεις και τη σπονδυλική στήλη και να ασκήσει πίεση στα νεύρα\nΑναλογικός νανισμός: Με τον αναλογικό νανισμό, τα προβλήματα στην ανάπτυξη οδηγούν σε επιπλοκές με κακώς αναπτυγμένα όργανα. Για παράδειγμα, τα καρδιακά προβλήματα που εμφανίζονται συχνά με το σύνδρομο Turner μπορεί να έχουν σημαντική επίδραση στην υγεία. Η απουσία σεξουαλικής ωρίμανσης που σχετίζεται με ανεπάρκεια αυξητικής ορμόνης ή σύνδρομο Turner επηρεάζει τόσο τη σωματική ανάπτυξη όσο και την κοινωνική λειτουργία.\nΟι γυναίκες με δυσανάλογο νανισμό μπορεί να αναπτύξουν αναπνευστικά προβλήματα κατά τη διάρκεια της εγκυμοσύνης. Η καισαρική τομή είναι σχεδόν πάντα απαραίτητη, επειδή το μέγεθος και το σχήμα της λεκάνης δεν επιτρέπουν τον επιτυχή κολπικό τοκετό.\nΤα περισσότερα άτομα με νανισμό προτιμούν να μη χαρακτηρίζονται από κάποια πάθηση. Ωστόσο, μερικοί άνθρωποι μπορεί να αναφέρουν τον εαυτό τους ως νάνους, ανθρωπάκια ή άτομα με χαμηλό ανάστημα. Η λέξη “μικροκέφαλος” θεωρείται γενικά προσβλητικός όρος. Τα άτομα με μέσο ύψος μπορεί να έχουν λανθασμένες αντιλήψεις για τα άτομα με νανισμό. Και η απεικόνιση των ανθρώπων με νανισμό στις σύγχρονες ταινίες συχνά περιλαμβάνει στερεότυπα. Οι παρανοήσεις μπορούν να επηρεάσουν την αυτοεκτίμηση ενός ατόμου και να περιορίσουν τις ευκαιρίες για επιτυχία στο σχολείο ή στην εργασία. Τα παιδιά με νανισμό είναι ιδιαίτερα ευάλωτα σε πειράγματα και γελοιοποίηση από συμμαθητές. Επειδή ο νανισμός είναι σχετικά σπάνιος, τα παιδιά μπορεί να νιώθουν απομονωμένα από τους συνομηλίκους τους.\nΟ παιδίατρός σας πιθανότατα θα εξετάσει μια σειρά παραγόντων για να αξιολογήσει την ανάπτυξη του παιδιού σας και να καθορίσει εάν έχει διαταραχή που σχετίζεται με νανισμό. Σε ορισμένες περιπτώσεις, μπορεί να υποπτευόμαστε δυσανάλογο νανισμό κατά τη διάρκεια ενός προγεννητικού υπερηχογραφήματος, εάν παρατηρηθούν πολύ κοντά άκρα δυσανάλογα με τον κορμό.\nΟι διαγνωστικές εξετάσεις μπορεί να περιλαμβάνουν:\nΜετρήσεις. Ένα τακτικό μέρος μιας ιατρικής εξέτασης για το μωρό είναι η μέτρηση του ύψους, του βάρους και της περιφέρειας κεφαλιού. Σε κάθε επίσκεψη, ο παιδίατρός σας θα σχεδιάσει αυτές τις μετρήσεις σε ένα γράφημα για να δείξει την τρέχουσα εκατοστιαία κατάταξη του παιδιού σας για κάθε μία. Αυτό είναι σημαντικό για τον εντοπισμό μη φυσιολογικής ανάπτυξης, όπως καθυστερημένη ανάπτυξη ή δυσανάλογα μεγάλο κεφάλι. Εάν οποιεσδήποτε τάσεις σε αυτά τα γραφήματα προκαλούν ανησυχία, ο παιδίατρός σας μπορεί να κάνει πιο συχνές μετρήσεις.\nΕμφάνιση. Πολλά διακριτά χαρακτηριστικά του προσώπου και του σκελετού συνδέονται με καθεμία από τις διάφορες διαταραχές του νανισμού. Η εμφάνιση του παιδιού σας μπορεί επίσης να βοηθήσει τον παιδίατρό σας να κάνει μια διάγνωση.\nΤεχνολογία απεικόνισης. Ο γιατρός σας μπορεί να ζητήσει απεικονιστικές μελέτες, όπως ακτινογραφίες, επειδή ορισμένες ανωμαλίες του κρανίου και του σκελετού μπορεί να υποδείξουν ποια διαταραχή μπορεί να έχει το παιδί σας. Διάφορες συσκευές απεικόνισης μπορεί επίσης να αποκαλύψουν καθυστερημένη ωρίμανση των οστών, όπως συμβαίνει στην ανεπάρκεια αυξητικής ορμόνης. Μια μαγνητική τομογραφία (MRI) μπορεί να αποκαλύψει ανωμαλίες της υπόφυσης ή του υποθαλάμου, οι οποίες παίζουν ρόλο στη λειτουργία των ορμονών.\nΓενετικές εξετάσεις. Γενετικές εξετάσεις είναι διαθέσιμες για πολλά από τα γνωστά αιτιολογικά γονίδια των διαταραχών που σχετίζονται με τον νανισμό, αλλά αυτές οι εξετάσεις συχνά δεν είναι απαραίτητες για να γίνει ακριβής διάγνωση. Ο γιατρός σας είναι πιθανό να προτείνει μια εξέταση μόνο για τη διάκριση μεταξύ πιθανών διαγνώσεων όταν άλλα στοιχεία είναι ασαφή ή ως μέρος περαιτέρω οικογενειακού προγραμματισμού. Εάν ο παιδίατρός σας πιστεύει ότι η κόρη σας μπορεί να έχει σύνδρομο Turner, τότε μπορεί να γίνει μια ειδική εργαστηριακή εξέταση που αξιολογεί τα χρωμοσώματα Χ που εξάγονται από τα κύτταρα του αίματος.\nΟικογενειακό ιστορικό. Ο παιδίατρός σας μπορεί να λάβει ένα ιστορικό αναστήματος σε αδέρφια, γονείς, παππούδες ή άλλους συγγενείς για να σας βοηθήσει να προσδιορίσετε εάν το μέσο εύρος ύψους στην οικογένειά σας περιλαμβάνει το χαμηλό ανάστημα.\nΟρμονικές εξετάσεις. Ο γιατρός σας μπορεί να ζητήσει εξετάσεις που αξιολογούν τα επίπεδα της αυξητικής ορμόνης ή άλλων ορμονών που είναι κρίσιμες για την ανάπτυξη και την ανάπτυξη της παιδικής ηλικίας.\nΈνας αριθμός διαταραχών που προκαλούν νανισμό μπορεί να προκαλέσει ποικίλα αναπτυξιακά προβλήματα και ιατρικές επιπλοκές. Αρκετοί ειδικοί μπορεί να συμμετέχουν στον έλεγχο για συγκεκριμένες παθήσεις, στην πραγματοποίηση διαγνώσεων, στη σύσταση θεραπειών και στην παροχή φροντίδας. Αυτή η ομάδα μπορεί να εξελιχθεί καθώς αλλάζουν οι ανάγκες του παιδιού σας και ο οικογενειακός γιατρός ή ο παιδίατρός σας μπορεί να συντονίσει τη φροντίδα.\nΟι ειδικοί στην ομάδα φροντίδας σας μπορεί να περιλαμβάνουν:\nΕιδικός ορμονικών διαταραχών, ενδοκρινολόγος\nΕιδικός ωτός, μύτης και λαιμού (ΩΡΛ)\nΕιδικός σε σκελετικές παθήσεις, ορθοπεδικός\nΕιδικός σε γενετικές διαταραχές, γενετιστής\nΠάροχος ψυχικής υγείας, όπως ψυχολόγος ή ψυχίατρος\nΕιδικός για ανωμαλίες νευρικού συστήματος, νευρολόγος\nΟδοντίατρος στη διόρθωση προβλημάτων ευθυγράμμισης των δοντιών, ορθοδοντικός\nΑναπτυξιολόγος, που ειδικεύεται στη θεραπεία για να βοηθήσει το παιδί σας να αναπτύξει κατάλληλες για την ηλικία του συμπεριφορές, κοινωνικές δεξιότητες και διαπροσωπικές δεξιότητες\nΕργοθεραπευτής, που ειδικεύεται στη θεραπεία για την ανάπτυξη καθημερινών δεξιοτήτων και τη χρήση προσαρμοστικών προϊόντων που βοηθούν στις καθημερινές δραστηριότητες\nΟ στόχος της θεραπείας είναι η μεγιστοποίηση της λειτουργικότητας και της ανεξαρτησίας. Οι περισσότερες θεραπείες για νανισμό δεν αυξάνουν το ανάστημα, αλλά μπορεί να διορθώσουν ή να ανακουφίσουν προβλήματα που προκαλούνται από επιπλοκές.\nΟι χειρουργικές επεμβάσεις που μπορεί να διορθώσουν προβλήματα σε άτομα με δυσανάλογο νανισμό περιλαμβάνουν:\nΔιόρθωση της κατεύθυνσης ανάπτυξης των οστών\nΣταθεροποίηση και διόρθωση του σχήματος της σπονδυλικής στήλης\nΑύξηση του μεγέθους του ανοίγματος στα οστά της σπονδυλικής στήλης για την ανακούφιση της πίεσης στον νωτιαίο μυελό\nΤοποθέτηση διακλάδωσης για την απομάκρυνση της περίσσειας υγρού γύρω από τον εγκέφαλο, εάν παρουσιαστεί\nΟρμονική θεραπεία. Για άτομα με νανισμό λόγω ανεπάρκειας αυξητικής ορμόνης, η θεραπεία με ενέσεις μιας συνθετικής εκδοχής της ορμόνης μπορεί να αυξήσει το τελικό ύψος. Στις περισσότερες περιπτώσεις, τα παιδιά λαμβάνουν καθημερινές ενέσεις για αρκετά χρόνια μέχρι να φτάσουν στο μέγιστο ύψος των ενηλίκων, συχνά εντός του μέσου εύρους ενηλίκων για την οικογένειά τους. Η θεραπεία μπορεί να συνεχιστεί κατά τη διάρκεια των εφηβικών ετών και της πρώιμης ενηλικίωσης για να διασφαλιστεί η ωρίμανση των ενηλίκων, όπως η κατάλληλη αύξηση σε μυ ή λίπος. Μερικά άτομα μπορεί να χρειαστούν ισόβια θεραπεία. Η θεραπεία μπορεί να συμπληρωθεί με άλλες σχετικές ορμόνες εάν είναι επίσης ελλιπείς. Η θεραπεία για κορίτσια με σύνδρομο Turner απαιτεί επίσης οιστρογόνα και σχετική ορμονοθεραπεία, προκειμένου να ξεκινήσουν την εφηβεία και να επιτύχουν τη σεξουαλική ανάπτυξη των ενηλίκων. Η θεραπεία υποκατάστασης οιστρογόνων συνήθως συνεχίζεται καθ’ όλη τη διάρκεια της ζωής έως ότου οι γυναίκες με σύνδρομο Turner φτάσουν στη μέση ηλικία εμμηνόπαυσης. Η χορήγηση συμπληρωμάτων αυξητικής ορμόνης για παιδιά με αχονδροπλασία δεν αυξάνει το τελικό ύψος του ενήλικα.\nΟι τακτικοί έλεγχοι και η συνεχής φροντίδα από γιατρό εξοικειωμένο με τον νανισμό μπορούν να βελτιώσουν την ποιότητα ζωής. Λόγω του εύρους των συμπτωμάτων και των επιπλοκών, οι θεραπείες προσαρμόζονται για την αντιμετώπιση προβλημάτων καθώς εμφανίζονται, όπως αξιολόγηση και θεραπεία για λοιμώξεις του αυτιού, σπονδυλική στένωση ή άπνοια ύπνου. Οι ενήλικες με νανισμό θα πρέπει να συνεχίσουν να παρακολουθούνται και να αντιμετωπίζονται για προβλήματα που εμφανίζονται σε όλη τη διάρκεια της ζωής τους.\nΜερικοί άνθρωποι με νανισμό επιλέγουν να υποβληθούν σε χειρουργική επέμβαση που ονομάζεται εκτεταμένη επιμήκυνση άκρων. Αυτή η διαδικασία είναι αμφιλεγόμενη για πολλά άτομα με νανισμό επειδή, όπως συμβαίνει με όλες τις χειρουργικές επεμβάσεις, υπάρχουν κίνδυνοι. Η αναμονή για να αποφασίσετε για την επιμήκυνση των άκρων έως ότου το άτομο με νανισμό μεγαλώσει αρκετά για να συμμετάσχει στην απόφαση συνιστάται λόγω του συναισθηματικού και σωματικού στρες που συνεπάγεται πολλαπλές διαδικασίες.\nΖητήματα ιδιαίτερα κρίσιμα για παιδιά με δυσανάλογο νανισμό περιλαμβάνουν:\nΚαθίσματα αυτοκινήτου. Χρησιμοποιήστε βρεφικό κάθισμα αυτοκινήτου με σταθερά στηρίγματα πλάτης και λαιμού. Συνεχίστε να χρησιμοποιείτε ένα κάθισμα αυτοκινήτου με κατεύθυνση προς τα πίσω μέχρι το υψηλότερο δυνατό βάρος και ύψος\nΜεταφορείς βρεφών και εξοπλισμός παιχνιδιού. Αποφύγετε συσκευές για βρέφη, όπως κούνιες, καροτσάκια ομπρέλες, ιμάντες μεταφοράς, καθίσματα και σακίδια πλάτης, που δεν στηρίζουν το λαιμό ή που καμπυλώνουν την πλάτη σε σχήμα C.\nΕπαρκής υποστήριξη κεφαλιού και λαιμού. Στηρίξτε το κεφάλι και το λαιμό του παιδιού σας όταν κάθεται κρατώντας το κεφάλι, το λαιμό και το πάνω μέρος της πλάτης σε μια ασφαλή και σταθερή θέση. Η επένδυση μπορεί να βοηθήσει στην παροχή της σωστής θέσης και στήριξης.\nΕπιπλοκές. Παρακολουθήστε το παιδί σας για σημεία επιπλοκών, όπως μόλυνση του αυτιού ή υπνική άπνοια.\nΣτάση του σώματος. Προωθήστε την καλή στάση του σώματος παρέχοντας ένα μαξιλάρι για το κάτω μέρος της πλάτης και ένα υποπόδιο όταν το παιδί σας κάθεται.\nΥγιεινή διατροφή. Ξεκινήστε υγιεινές διατροφικές συνήθειες νωρίς για να αποφύγετε αργότερα προβλήματα με την αύξηση βάρους.\nΥγιείς δραστηριότητες. Ενθαρρύνετε τη συμμετοχή σε κατάλληλες ψυχαγωγικές δραστηριότητες, όπως το κολύμπι ή το ποδήλατο, αλλά αποφύγετε αθλήματα που περιλαμβάνουν σύγκρουση ή πρόσκρουση, όπως ποδόσφαιρο, καταδύσεις ή γυμναστική.\nΤα κατάλληλα συμπληρώματα διατροφής για την ανάπτυξη\nΠατήστε, εδώ, για να παραγγείλετε τα κατάλληλα συμπληρώματα διατροφής για την ανάπτυξη\nκαμπυλότητα άνω σπονδυλικής στήλης\nμέτρηση περιμέτρου κεφαλής\nοι καλύτεροι αναπτυξιολόγοι\nοι καλύτεροι ορθοδοντικοί\nσυγγενής σπονδυλοεπιφυσιακή δυσπλασία\nΣυχνές λοιμώξεις αυτιού\nΠροηγούμενο άρθροΛαζάνια Vegan με μανιτάρια και σκόρδο


Όταν χρειάζεσαι αστυνομικούς και συνοριοφύλακες δεν αναζητάς δικηγόρους, είπε ο Γ. Κουμουτσάκος\n🕔16/06/2020 - 22:14\nΟ αναπληρωτής υπουργός Μετανάστευσης και Ασύλου είπε πως η Ελλάδα ζητάει ρήτρα ευελιξίας στο νέο Σύμφωνο για τη Μετανάστευση και το Άσυλο\n«Δεν ζητάμε λευκή επιταγή. Λέμε όμως πως τη στιγμή που χρειάζεσαι αστυνομικούς και συνοριοφύλακες, δεν μπορεί να αναζητάς δικηγόρους». Αυτό είπε ο αναπληρωτής υπουργός Μετανάστευσης και Ασύλου, Γιώργος Κουμουτσάκος, μιλώντας για την πρόταση να προβλεφθεί ρήτρα ευελιξίας στο νέο Σύμφωνο για τη Μετανάστευση και το Άσυλο.\n«Πυρήνας των θέσεων μας είναι ότι δεν μπορεί να υπάρξει υποχρέωση των χωρών πρώτης γραμμής, στα σύνορα, να κάνουν διασυνοριακές διαδικασίες υποδοχής και επεξεργασίας ασύλου, χωρίς να υπάρξει αντίστοιχη υποχρεωτικότητα στην ανάγκη μιας ουσιαστικής και αποτελεσματικής αλληλεγγύης, που υλοποιείται μόνο με τις μετεγκαταστάσεις προσφύγων και μεταναστών στα υπόλοιπα κράτη μέλη», είπε και υπογράμμισε ότι αποτελεί θεμελιώδη θέση της Ελλάδας, ότι «τίποτα δεν μπορεί να είναι υποχρεωτικό, αν δεν είναι όλα υποχρεωτικά. Υποχρεωτική ευθύνη στα σύνορα, αλλά και υποχρεωτική αλληλεγγύη, κατανομή, ανακατανομή από όλα τα άλλα κράτη-μέλη».\nΟ κ. Κουμουτσάκος επεσήμανε ότι θέση της Ελλάδας είναι επίσης, αναφορικά με τον ευρωπαϊκό μηχανισμό επιστροφών, ότι «κάθε κράτος μέλος μόνο του, δεν μπορεί να το επιτύχει», ενώ παράλληλα ζητάει έναν ευρωπαϊκό μηχανισμό καταπολέμησης και σπασίματος της ραχοκοκαλιάς της παράνομης διακίνησης μεταναστών και προσφύγων.\nΑναφορικά με την πρόταση για την υιοθέτηση, στο πλαίσιο του Συμφώνου για τη Μετανάστευση και το Άσυλο, ρήτρας ευελιξίας, ο κ. Κουμουτσάκος υπογράμμισε ότι «δεν πρόκειται για λευκή επιταγή αυθαιρεσίας και παραβίασης του διεθνούς δικαίου». «Η πρόταση συνδέεται απολύτως με καταστάσεις ακραίες, εξαιρετικές και επικίνδυνες, όπως αυτές που ζήσαμε στον Έβρο, από μια χώρα που έχει δείξει ότι δεν ορρωδεί προ ουδενός στο να χρησιμοποιήσει το μεταναστευτικό ως πολιορκητικό κλοιό, για να εκβιάσει την Ευρώπη και να προωθήσει τους γεωστρατηγικούς της στόχους», είπε και πρόσθεσε ότι «σε τέτοιες καταστάσεις, πρέπει το κράτος να μπορεί να λειτουργήσει ανάλογα με την ένταση της πρόκλησης και μόνο για τον χρόνο που αυτή διαρκεί, πιο ευέλικτα μέτρα αντιμετώπισης». Αυτά τα μέτρα, είπε, μπορεί να αφορούν στις συνθήκες υποδοχής, στην υποχρεωτικότητα της κατανομής. Μάλιστα, ο κ. Κουμουτσάκος δεν παρέλειψε να επισημάνει ότι η Ελλάδα δέχθηκε τα συγχαρητήρια για τον τρόπο που αντιμετώπισε την κατάσταση στον Έβρο, ως «ασπίδα της Ευρώπης».\nΩστόσο, ο αναπληρωτής υπουργός δεν παρέλειψε να επαναλάβει ότι «η Ελλάδα δεν μπορεί να είναι ταυτόχρονα και ασπίδα και υπόλογη, τη στιγμή που αντιμετωπίζει ζητήματα που αποτελούν εμμέσως ένα είδος υβριδικής απειλής για την εθνική ασφάλεια». Μάλιστα, ο κ. Κουμουτσάκος υπενθύμισε ότι ρήτρες εξαιρέσεων υπάρχουν στο διεθνές δίκαιο.\nΑυτή ήταν και η στιγμή που ο κ. Κουμουτσάκος απευθύνθηκε στα κόμματα της αντιπολίτευσης που κατηγορούν την κυβέρνηση για αντιπροσφυγική πολιτική. «Πείτε μας, σε αυτές τις όλως εξαιρετικές καταστάσεις, με ποιον είσαστε; Με αυτόν που κυνικά και κατά παραβίαση των ανθρωπίνων δικαιωμάτων, σπρώχνει απελπισμένους ανθρώπους να δημιουργήσουν γεωπολιτικά προηγούμενα; Ή με την ανάγκη της χώρας, σε συμφωνία με το ευρωπαϊκό δίκαιο, αφού η ρήτρα θα έχει γίνει μέρος του, να έχει μια ευελιξία στον τρόπο απάντησης; Αυτό πρέπει να μας απαντήσετε και να πάρετε θέση. Μην υποσκάπτετε λοιπόν ένα ισχυρό διαπραγματευτικό χαρτί της χώρας», είπε ο κ. Κουμουτσάκος και πρόσθεσε: «Τη στιγμή που έχεις ανάγκη από αστυνομικούς και συνοριοφύλακες, δεν μπορεί να αναζητάς δικηγόρους. Ζητάμε λοιπόν να υιοθετηθεί μια τέτοια ρήτρα ευελιξίας, ανάλογα με την ένταση της πρόκλησης και μόνο για τον χρόνο που αυτή λειτουργεί».\nΑπό την ολομέλεια εγκρίθηκε σήμερα κατά πλειοψηφία το νομοσχέδιο με το οποίο κυρώνεται η συμφωνία για την έδρα μεταξύ της Ελληνικής Δημοκρατίας και της Ευρωπαϊκής Υπηρεσίας Υποστήριξης για το Άσυλο (EASO) για τη λειτουργία του επιχειρησιακού γραφείου της EASO στην Ελλάδα.\nΤι είπαν σχετικά τα κόμματα\n«Το επόμενο χρονικό διάστημα, τις επόμενες ημέρες, μέσα στο καλοκαίρι, η Ευρώπη συζητά το νέο σύμφωνο για τη μετανάστευση και το άσυλο», ανέφερε ο εισηγητής της ΝΔ Άγγελος Τσιγκρής και υπογράμμισε: «Είναι μια μεγάλη ευκαιρία να ενοποιηθεί η ευρωπαϊκή μεταναστευτική πολιτική. Η ευρωπαϊκή ήπειρος, η ευρωπαϊκή οικογένεια, η Ευρωπαϊκή Ένωση μπορεί να έχει μια κοινή μεταναστευτική και προσφυγική πολιτική, μια κοινή πολιτική ασύλου».\nΓια αντιπροσφυγική πολιτική, κατηγόρησε την κυβέρνηση, η βουλευτής του ΣΥΡΙΖΑ Σία Αναγνωστοπούλου. «Βλέπουμε να πετάτε στο δρόμο, κόσμο που έχει πάρει άσυλο», είπε η βουλευτής και πρόσθεσε: «Ενώ η ένταξη είναι πάρα πολύ σημαντικό ζήτημα, στερήσατε τους ανθρώπους από το ΑΜΚΑ, από τη διαπαιδαγωγική εκπαιδευτική διαδικασία και τώρα τους πετάτε έξω, χωρίς ένα δίχτυ ασφαλείας, για να μπορούν να βρουν τα πατήματα τους και να επιβιώσουν. Αυτά είναι έξω από κάθε αρχή, τις όποιες αρχές η χώρα μας σέβεται και επικαλείται σε κάθε ευκαιρία». Αναφερόμενη στην πρόταση για ρήτρα ευελιξίας, η κ. Αναγνωστοπούλου είπε ότι μια τέτοια πρόταση σημαίνει εθνικοποίηση του προσφυγικού-μεταναστευτικού. «Η Ελλάδα παίρνει πάνω της το ζήτημα, συντάσσεται με αυτές τις χώρες που ζητάνε παρέκκλιση και εκτροπή», είπε η βουλευτής.\n«Είχαμε πει στον κ. Μηταράκη ότι αν σπεύσει να φέρνει αναγνωρισμένους πια πρόσφυγες από τα νησιά στην Αθήνα, χωρίς να έχει μεριμνήσει για τη στέγασή τους, θα υπάρξει πρόβλημα. Το αποτέλεσμα το είδαμε. Αυτή τη στιγμή βρίσκονται άνθρωποι στον δρόμο», ανέφερε κατά τη διάρκεια της συζήτησης, ο βουλευτής του Κινήματος Αλλαγής, Γιώργος Καμίνης. «Αν δεν υπάρξει μια σαφής οργανωμένη μεθοδική πρόβλεψη για το τι θα γίνει στο πεδίο, τουλάχιστον της ένταξης των ανθρώπων που παίρνουν άσυλο, φοβάμαι ότι, επειδή σε ένα ορατό μέλλον δεν θα μπορούμε να διαχειριστούμε το πρόβλημα των επιστροφών και των απελάσεων, θα βρεθούμε μπροστά σε πάρα πολύ δυσάρεστες εκπλήξεις. Και αυτή τη φορά δεν θα μπορούμε να τα προσάψουμε σε κάποιους άγνωστους τρίτους», είπε ο Γιώργος Καμίνης.\n«Αυτό που επιχειρείται από τη μεριά της κυβέρνησης, όπως βέβαια έκανε και ο ΣΥΡΙΖΑ τα προηγούμενα χρόνια και εν πολλοίς εξακολουθεί να κάνει, είναι να φιλοτεχνηθεί το προφίλ της ευρωπαϊκής αλληλεγγύης» είπε η βουλευτής του ΚΚΕ, Μαρία Κομνηνάκα. «Ως έκφραση της ευρωπαϊκής αλληλεγγύης εμφανίζετε την παρουσία της EASO στην Ελλάδα, όπως το ίδιο λέτε και για τη FRONTEX ή και για τα επεισόδια στον Έβρο. Αλληλεγγύη που εξαντλείται στις δηλώσεις περί κοινών ευρωπαϊκών συνόρων, τα οποία κλείνουν ερμητικά προκειμένου να παραμένουν εγκλωβισμένοι στη χώρα μας οι χιλιάδες πρόσφυγες και μετανάστες». Η βουλευτής κατήγγειλε ότι επιβεβαιώνεται η αντιλαϊκή και αδιέξοδη πολιτική, της όλο και μεγαλύτερης καταστολής και καταπάτησης των δικαιωμάτων των προσφύγων και αιτούντων άσυλο, της υλοποίησης των πολιτικών της Ευρωπαϊκής Ένωσης όπου επικρατούν τα συμφέροντα των ισχυρότερων κρατών για το προσφυγικό, με αποκορύφωμα αυτή τη συμφωνία της Ευρωπαϊκής Ένωσης με την Τουρκία.\n«Δεν έχετε καμία επαφή με την κοινωνία πλέον. Έχετε καβαλήσει ένα καλάμι και πολύ φοβούμαι ότι, όταν θα πέσετε από αυτό το καλάμι, θα ακουστεί ένας δυνατός κρότος», είπε, απευθυνόμενος στην κυβέρνηση ο βουλευτής της Ελληνικής Λύσης, Αντώνης Μυλωνάκης και τόνισε την αντίθεση του κόμματος του με την ΕΑSO. «Η EASO θα σας πάρει το πακέτο και θα λέτε 'δεν φταίμε εμείς. Υπάρχει μία Ευρωπαϊκή Υπηρεσία Υποστήριξης Ασύλου'», εκτίμησε ο βουλευτής και πρόσθεσε: «Αυτή η Ευρωπαϊκή Υπηρεσία δεν έπρεπε να έρθει στην Ελλάδα. Δεν έχει καμία δουλειά. Άσυλο της δίνετε, οικονομική αυτοτέλεια, διοικητική αυτοτέλεια. Απαγορεύεται να μπει εισαγγελέας μέσα, δίνει λόγο στο Ευρωπαϊκό Δικαστήριο. Δεν δίνει λόγο στο ελληνικό Κοινοβούλιο, αλλά στο ευρωπαϊκό Κοινοβούλιο. Δικάζεται με το αγγλικό δίκαιο. Άρα λοιπόν, για ποιο λόγο έρχεται και ποιος είναι ο σκοπός για τον οποίον έρχεται; Μην μας πείτε για αποσυμφόρηση, γιατί αποσυμφόρηση θα μπορούσε να κάνετε και εσείς».\n«Η EASO αποτελεί το εκτελεστικό όργανο των πολιτικών της Ευρωπαϊκής Ένωσης στο προσφυγικό, μία υπηρεσία κράτος εν κράτει, που έχει ως στόχο, όχι τη συνδρομή των κατατρεγμένων που φτάνουν στα σύνορα της Ευρώπης, αλλά της δικαίωσης των μισανθρωπικών πολιτικών που εφαρμόζει η Ευρωπαϊκή Ένωση στο θέμα», είπε η βουλευτής του ΜέΡΑ25 Φωτεινή Μπακαδήμα σημειώνοντας ότι το χαρακτηριστικότερο παράδειγμα του ρόλου της EASO, αποτελεί η εμπλοκή της υπηρεσίας στην «κατάπτυστη Συμφωνία Ευρωπαϊκής Ένωσης-Τουρκίας». «Σύμφωνα με δημοσιεύματα του 2016, η EASO επέλεξε να αποκρύψει έκθεση με την οποία κατέπεφτε ο μύθος της Τουρκίας ως ασφαλούς τρίτης χώρας, καθώς λόγω του πραξικοπήματος που είχε σημειωθεί εκείνη την περίοδο υπήρχε πολιτική αστάθεια. Ήταν ένας μύθος πάνω στον οποίον βασίστηκε αυτή καθ' αυτή η κοινή δήλωση» είπε η βουλευτής του ΜέΡΑ25.\nΚουμουτσάκος άσυλο Πρόσφυγες αναπληρωτής υπουργός Μετανάστευσης


4 στους 10 αγόρασαν προϊόντα τεχνολογίας το 2018\nΤις παγκόσμιες αγοραστικές τάσεις ακολουθούν οι Έλληνες καταναλωτές, όσον αφορά τις διαδικτυακές τους αγορές.\nΟι Έλληνες οπαδοί του online shopping υιοθετούν τις διεθνείς τάσεις, όπως για παράδειγμα, τα ψώνια μέσω πλατφόρμας αγορών με επιστροφή χρημάτων, ενώ ακολουθούν τα παγκόσμια πρότυπα και όσον αφορά το τί αγοράζουν. Τα προϊόντα τεχνολογίας κυριάρχησαν στις αγορές των Ελλήνων καταναλωτών το 2018, αντιπροσωπεύοντας ποσοστό 41% της συνολικής αξίας αγορών που πραγματοποιήθηκαν. Ακολούθησαν τα προϊόντα μόδας και ομορφιάς με ποσοστό 22%, τα ταξίδια με 17%, το σουπερμάρκετ και το φαγητό με 14%.\nΣύμφωνα με τα στοιχεία που συγκέντρωσε και παρουσίασε η ελληνική πλατφόρμα αγορών με επιστροφή χρημάτων, Pigogo, το Δεκέμβριο, οι εορταστικές αγορές στην Ελλάδα κινήθηκαν στο ίδιο μοτίβο, με τα προϊόντα τεχνολογίας και πάλι να κυριαρχούν με ποσοστό 38% επί του συνόλου των αγορών που πραγματοποιήθηκαν. Τα προϊόντα μόδας και ομορφιάς ακολούθησαν με 28%, ενώ το σουπερμάρκετ - φαγητό αναδείχθηκε τρίτο με ποσοστό 18%. Σε ό,τι αφορά τον κλάδο των ταξιδιών, το 77% των αγορών, που πραγματοποιήθηκαν μέσω του Pigogo, αφορούσε αεροπορικά και ακτοπλοϊκά εισιτήρια, ενώ το 23% σε υπηρεσίες διαμονής. Στο μεταξύ, η εταιρεία διαπιστώνει αύξηση των καταναλωτών που κάνουν αγορές μέσα από πλατφόρμες επιστροφής χρημάτων.\nαπό το http://www.sepe.gr/


Παρασκευή, 31 Ιούλιος 2020 14:24\tΓιώργος Ζαλοκώστας\nΈχασε τη μάχη για τη ζωή ο 16χρονος μαθητής από το Βαρικό Φλώρινας, που έπαθε δηλητηρίαση μετά την κατανάλωση άγριων μανιταριών. Σύμφωνα με την ΕΡΤ, ο νεαρός, υποβλήθηκε την Τετάρτη (29/7) σε εγχείρηση μεταμόσχευσης ήπατος, στη Γερμανία, και ενώ αρχικά η κατάστασή του ήταν σταθερή, σύμφωνα με συγγενικό του πρόσωπο, ο οργανισμός του δεν δέχτηκε το μόσχευμα και λίγο αργότερα κατέληξε.\nΜανιτάρια σε εμβρυακή μορφή. Αριστερά ο θανατηφόρος Αμανίτης ο Φαλλοειδής και δεξιά ο βρώσιμος Αμανίτης ο Καισαρικός\nΟ νεαρός μαθητής του 1ου Γυμνασίου Πτολεμαΐδας, το περασμένο Σάββατο είχε μεταφερθεί από τον πατέρα του στο Μποδοσάκειο νοσοκομείο της Πτολεμαΐδας με έντονα σημάδια αδιαθεσίας. Από τις εξετάσεις που έγιναν, διαπιστώθηκε ότι ορισμένοι δείκτες στο αίμα του ήταν αρκετά υψηλοί και αυτό έθεσε σε συναγερμό τους γιατρούς ότι πρόκειται για δηλητηρίαση από κατανάλωση μανιταριών. Το παιδί εσπευσμένα μεταφέρθηκε με ασθενοφόρο του ΕΚΑΒ στο νοσοκομείο Γεννηματάς στην Θεσσαλονίκη και στην συνέχεια στην ΜΕΘ του Ιπποκράτειου Νοσοκομείου. Σύμφωνα με κάτοικο του Βαρικού Φλώρινας που μίλησε στο ΑΠΕ-ΜΠΕ, ο νεαρός με το πατέρα του και κάποιον φίλο τους από το χωριό, μάζεψαν άγρια μανιτάρια από το δάσος, τα οποία στη συνέχεια κατανάλωσαν.\nΕμπειρία και γνώση τα "κλειδιά"\nΟ αδικοχαμένος 16χρονος μαθητής, σύμφωνα με τα ρεπορτάζ, κατανάλωσε μανιτάρι σε εμβρυακή μορφή (αυγό) -πιθανόν Αμανίτη Φαλλοειδη, με αποτέλεσμα να υποστεί Φαλλοειδικό Σύνδρομο, την πιο σοβαρή δηλητηρίαση από μανιτάρια, που προκαλεί καταστροφή του συκωτιού και του νεφρού και οδηγεί σε ηπατικό κώμα και τις περισσότερες φορές στον θάνατο.\nΜε το ζήτημα των άγριων μανιταριών και της προϋπόθεσης της σωστής αναγνώρισής τους, έχουν ασχοληθεί στο παρελθόν τα Ευρυτανικά Νέα. Στην Ευρυτανία, άλλωστε, οι συνθήκες ευνοούν την ανάπτυξη πλήθους ποικίλων ειδών μανιταριών, εκ των οποίων αρκετά είναι ακατάλληλα για κατανάλωση.\nΣύμφωνα με τον ΕΦΕΤ, κάθε χρόνο στην Ελλάδα καταγράφονται 80 με 140 περιστατικά δηλητηριάσεων από άγρια μανιτάρια· εξ αυτών, ως σοβαρά περιστατικά καταγράφονται τα 60. Σήμερα, καθώς όλο και περισσότεροι ασχολούνται με τη συλλογή και κατανάλωσή μανιταριών, η ανάγκη για μελέτη και διαρκή ενημέρωση (είδη, γνωρίσματα κ.α) αποτελεί ζήτημα υψίστης προτεραιότητας, παραδοχή που επιβεβαιώνει με τον πιο κατηγορηματικό τρόπο και ο κ. Νίκος Αντωνόπουλος, από το Καρπενήσι, που εδώ και αρκετά χρόνια ασχολείται συστηματικά με τα μανιτάρια. «Τα μανιτάρια», ανέφερε ο τελευταίος σε παλαιότερο ρεπορτάζ των Ευρυτανικών Νέων, «θέλουν διάβασμα και μελέτη προτού βγεις στο πεδίο, στη φύση».\nΤα στάδια εξέλιξης του θανατηφόρου Αμανίτη Φαλλοειδή\nΌπως άλλωστε εξηγεί, μιλώντας στο ethnos.gr, ο κ. Νεκτάριος Φιλιππόπουλος, έμπερος μανιταρολόγος, «…το πρώτο πράγμα που πρέπει να μάθει κάποιος, είναι να μπορεί να ξεχωρίσει τα μανιτάρια που βρίσκονται σε εμβρυακή μορφή. Αυτά είναι κλειστά. Έχουν τη μορφή αυγού και δεν έχουν ανοίξει ακόμα. Πρέπει να διαπιστώσουμε από τα ελάσματα, δηλαδή από τα φυλλαράκια που βρίσκονται μέσα στα μανιτάρια, αν έχουν χρώμα κίτρινο ή λευκό. Αν το χρώμα τους είναι λευκό, αυτά είναι θανατηφόρα. Υπάρχουν 700 θανατηφόρα είδη μανιταριών σε εμβρυακή μορφή και το ποσοστό θνησιμότητας φτάνει στο 97%. Ο νεαρός στη Φλώρινα κατανάλωσε ένα από αυτά, χωρίς να τηρήσει τους απαραίτητους κανόνες ασφαλείας κι έγινε αυτό που έγινε».\n(με στοιχεία από ΕΡΤ, ΕΘΝΟΣ, ΕΥΡΥΤΑΝΙΚΑ ΝΕΑ)


Παράλειψες μία μαστογραφία; Μάθε γιατί αυτό μπορεί να είναι ...\nΓΡΑΦΕΙ: ΑΝΘΗ ΜΙΜΗΓΙΑΝΝΗ 06-05-2021\nΠαρόλο που φαίνεται ένα φως στο τέλος του τούνελ της πανδημίας COVID-19, οι ειδικοί σπεύδουν να υπενθυμίσουν στο κοινό ότι αργεί ακόμη πολύ να τελειώσει. Για πολλούς το τελευταίο έτος σήμαινε να μένουν στο σπίτι όσο το δυνατόν περισσότερο και μερικές φορές να παραλείπουν και τους τακτικούς υγειονομικούς ελέγχους.\nΩστόσο, οι ειδικοί αναφέρουν ότι η παραμονή σε επαγρύπνηση δεν σημαίνει αναβολή των τακτικών υγειονομικών ελέγχων, ιδιαίτερα του προσυμπτωματικού ελέγχου του καρκίνου, και των μαστογραφιών για τις γυναίκες. Τώρα, μια νέα μελέτη ισχυρίζεται ότι οι γυναίκες που παραλείπουν ακόμη και μία προγραμματισμένη μαστογραφία πριν από τη διάγνωση του καρκίνου του μαστού, μπορεί να αντιμετωπίσουν σημαντικά υψηλότερο κίνδυνο θανάτου.\nΗ μελέτη, η οποία δημοσιεύθηκε στο περιοδικό Radiology, εξέτασε δεδομένα από σχεδόν 550.000 γυναίκες που έκαναν μαστογραφικό έλεγχο στη Σουηδία από το 1992 έως το 2016. Οι γυναίκες χωρίστηκαν σε ομάδες με βάση τη συμμετοχή στις δύο πιο πρόσφατες προγραμματισμένες εξετάσεις πριν από τη διάγνωση του καρκίνου. Τα στοιχεία έδειξαν ότι όσες συμμετείχαν στις δύο πιο πρόσφατες εξετάσεις είχαν υψηλότερη προστασία από τον καρκίνο.\nΟ θάνατος μέσα σε 10 χρόνια από τη διάγνωση ήταν 50% χαμηλότερος για αυτές τις συμμετέχουσες. Σε σύγκριση με τις γυναίκες που έκαναν μόνο μία εξέταση, οι γυναίκες που έκαναν και τις δύο είχαν περίπου 30% μείωση της θνησιμότητας από καρκίνο του μαστού.\n"Αυτή η μελέτη δείχνει ότι το 50% των γυναικών πέθανε από καρκίνο του μαστού αν δεν έκανε τις μαστογραφίες ρουτίνας σε σχέση με εκείνες που τις έκαναν. Αυτός είναι ένας μεγάλος αριθμός" δήλωσε η Δρ Kristin Byrne, Επικεφαλής της Απεικόνισης Μαστού στο νοσοκομείο Lenox Hill στη Νέα Υόρκη. "Η μαστογραφία ελέγχου ρουτίνας δίνει στις ασθενείς την καλύτερη ευκαιρία να ανακαλύψουν ένα μικρό διηθητικό καρκίνωμα πριν εξαπλωθεί σε άλλα μέρη του σώματος. Αυτός είναι ο λόγος για τον οποίο είναι τόσο σημαντικό για τις γυναίκες να κάνουν μαστογραφίες κάθε χρόνο και όχι μόνο ανά μερικά χρόνια".\nΗ Δρ Alice Police Westchester, περιφερειακή διευθύντρια χειρουργικών επεμβάσεων του μαστού στο Northwell Health Cancer Institute, είπε ότι αυτή η μελέτη βοήθησε να απαντηθεί το ερώτημα της παράλειψης μόνο ενός ή δύο μαστογραφιών.\n"Αυτή η άμεση σχέση μεταξύ της απώλειας μαστογραφίας και του θανάτου από καρκίνο του μαστού λείπει σε μεγάλο βαθμό από την έρευνα" δήλωσε η Police. "Αυτή η σημαντική μελέτη δίνει έμφαση στη δύναμη της μαστογραφίας για τη μείωση του ποσοστού θνησιμότητας από καρκίνο του μαστού και τη βελτίωση της ζωής των γυναικών".\nΟι μαστογραφίες κατά τη διάρκεια της πανδημίας\nΤο 2020 ήταν ένα πολύ διαφορετικό έτος για όλους. Πολλά νοσοκομεία έπρεπε να θέσουν σε παύση τους προσυμπτωματικούς ελέγχους καρκίνου και άλλες ιατρικές διαδικασίες, καθώς πλημμύρισαν με ασθενείς με COVID-19.\nΕπιπλέον, μερικοί άνθρωποι που είχαν προγραμματίσει προσυμπτωματικούς ελέγχους καρκίνου μπορεί να ήταν διστακτικοί να εξεταστούν ακόμη και αν αυτές οι εξετάσεις ήταν διαθέσιμες σε αυτούς εν μέσω πανδημίας.\nΜια μελέτη που πραγματοποιήθηκε τον Ιούλιο του 2020 στο Γενικό Νοσοκομείο της Μασαχουσέτης έδειξε ότι το 22% των ερωτηθέντων είχαν καθυστέρηση στον προσυμπτωματικό έλεγχο του καρκίνου του μαστού. Περισσότερο από το 31% των ατόμων που είχαν διαγνωστεί με καρκίνο του μαστού ανέφεραν καθυστέρηση στη φροντίδα και το 9,3% ανέφερε καθυστέρηση στη θεραπεία.\nΗ έγκαιρη διάγνωση είναι απαραίτητη για τη μείωση του κινδύνου θανάτου από καρκίνο του μαστού.\nΟι ειδικοί και οι επαγγελματίες του ιατρικού κλάδου θέλουν να διαδώσουν στις γυναίκες ότι είναι επιτακτική ανάγκη να συνεχίσουν να κάνουν τακτικά τις προγραμματισμένες μαστογραφίες τους και ότι τα γραφεία και τα νοσοκομεία των γιατρών είναι καλύτερα εξοπλισμένα από ποτέ για να κρατήσουν τους ασθενείς ασφαλείς από τον COVID-19.\nΟι άνθρωποι πρέπει να εξακολουθούν να επαγρυπνούν και εντός των μέτρων για την προστασία από τον COVID-19 όταν πρόκειται να ελεγχθούν. Αυτό σημαίνει να φορούν μάσκα, να χρησιμοποιούν απολυμαντικό χεριών και να παραμένουν σε κοινωνικές αποστάσεις.\nΕίναι σημαντικό όλοι να θυμούνται ότι ο καρκίνος του μαστού δεν σταμάτησε επειδή εμφανίστηκε ο COVID-19 και δεν πρόκειται να σταματήσει.\nΠΟΤΕ ΝΑ ΚΑΝΩ ΜΑΣΤΟΓΡΑΦΙΑ\nΠίστεψέ μας: Τα οφέλη της για τον οργανισμό μας είναι πολλά!


Ανώτατο Συμβούλιο Συνεργασίας Ρωσίας-Τουρκίας | cmathopoulos.com\nTag Archives: Ανώτατο Συμβούλιο Συνεργασίας Ρωσίας-Τουρκίας\nΝέα συνάντηση Πούτιν-Ερντογαν σήμερα στη Μόσχα.Ρωσο-Τουρκικές σχέσεις και Συριακό στο επίκεντρο.\nΟ πρόεδρος της Ρωσίας Βλαδιμίρ Πούτιν εξήρε τη μεγάλη διεθνή, στρατιωτική και τεχνική συνεργασία μεταξύ της Μόσχας και της Αγκυρας.\nΧαρακτήρισε επίσης στρατηγική τη Ρωσο-Τουρκική συνεργασία στον τομέα της ενέργειας σημειώνοντας ότι πέρσι η Ρωσία εφοδίασε την Τουρκία με είκοσι-τέσσερα δισεκατομμύρια κυβικά μέτρα φυσικού αερίου.\nΜιλούσε κατά την έναρξη της σημερινής συνάντησής του με τον πρόεδρο της Τουρκίας Ταγίπ Ερντογαν στη Ρωσική πρωτεύουσα, όπως μετέδωσε το Ρωσικό Πρακτορείο Ειδήσεων Ταςς.\nΟ πρόεδρος Πούτιν είπε ότι ο όγκος των επενδύσεων μεταξύ των δύο χωρών έφθασε τα είκοσι-πέντε δισεκατομμύρια δολάρια και πως έχουν υλοποιήσει αρκετά μεγάλα έργα, όπως το πυρηνικό εργοστάσιο στο Ακκιουγιου και ο αγωγός φυσικού αερίου TurkishStream, τα χερσαία και θαλάσσια τμήματα των οποίων συνδέθηκαν πρόσφατα.\nΣύμφωνα με το Τουρκικό Πρακτορείο Ειδήσεων Ανατολή, ο πρόεδρος Ερντογαν συμφώνησε με όσα είπε ο πρόεδρος Πούτιν και επισήμανε ότι στόχος της Τουρκίας είναι ο όγκος των εμπορικών συναλλαγών με τη Ρωσία να φθάσει τα εκατόν δισεκατομμύρια δολάρια.\nΔήλωσε, εξάλλου, ότι ”ένα άλλο σημαντικό βήμα, που κάμνουν οι δύο χώρες είναι η συνεργασία εναντίον τρομοκρατικών ενεργειών στη Συρία”.\nΗ σημερινή συνάντηση είναι η τρίτη μεταξύ των δύο ηγετών από τις αρχές του 2019.\nΟ Ταγίπ Ερντογαν είπε ότι κατά τη συνάντηση θα συζητηθούν οι Ρωσο-Τουρκικές σχέσεις καθώς επίσης οι περιφερειακές και παγκόσμιες εξελίξεις.\nΟι δύο πρόεδροι θα συμμετάσχουν στο όγδοο Ανώτατο Συμβούλιο Συνεργασίας Ρωσίας-Τουρκίας.\nThis entry was posted in Ρωσία, Τουρισμός and tagged Ανώτατο Συμβούλιο Συνεργασίας Ρωσίας-Τουρκίας, Ερντογαν, Μόσχα, Περιφερειακές και Παγκόσμιες Εξελίξεις, Πούτιν, Συνάντηση, Συριακό on 08/04/2019 by cmathopoulos.\nΣυνάντηση Πούτιν-Ερντογαν στο περιθώριο της συνόδου των G 20. Στο επίκεντρο η αντιμετώπιση της τρομοκρατίας.\nΟ πρόεδρος της Ρωσίας, Βλαδιμίρ Πούτιν και ο πρόεδρος της Τουρκίας, Ταγίπ Ερντογαν, συζήτησαν αργά ψες θέματα, που αφορούν τη συνεργασία εναντίον της τρομοκρατίας.\nΗ συνάντηση έγινε στο περιθώριο της συνόδου κορυφής των G 20, η οποία συνεχίζεται και ολοκληρώνεται αργότερα σήμερα στην Αττάλεια της Τουρκίας.\nΗ Τουρκική εφημερίδα Σαμπάχ, επικαλούμενη προεδρικές πηγές, αναφέρει ότι Πούτιν και Ερντογαν επανέλαβαν την αποφασιστικότητα των χωρών τους να πολεμήσουν εναντίον της τρομοκρατίας.\nΣυμφώνησαν επίσης, όπως το Ανώτατο Συμβούλιο Συνεργασίας Ρωσίας-Τουρκίας, πραγματοποιηθεί στη Ρωσία στις δεκαπέντε ερχομένου μηνός.\nΗ εφημερίδα δεν αναφέρει αν οι δύο πρόεδροι συζήτησαν και άλλα θέματα, όπως η κατάσταση στη Συρία, για την οποία οι δύο χώρες έχουν διαμετρικά αντίθετες απόψεις και η κατασκευή του αγωγού Turkish Stream, που φαίνεται ότι παρουσιάζει καθυστέρηση.\nΩστόσο, διπλωματικοί κύκλοι εκτιμούν ότι η Συριακή κρίση θα πρέπει να συζητήθηκε κατά την εξέταση του θέματος της αντιμετώπισης της τρομοκρατίας.\nΕκτιμούν, εξάλλου, ότι θα εξετάστηκε και το ζήτημα του αγωγού Turkish Stream καθώς και το θέμα του εφοδιασμού της Τουρκίας με Ρωσικό φυσικό αέριο, αφού, σύμφωνα με τη Σαμπάχ, στη συνάντηση Πούτιν-Ερντογαν, παρέστη από Τουρκικής πλευράς και ο υπουργός Ενέργειας Αλί Ριζά Αλάμπουγιουν.\nΠαρόντες στη συνάντηση ήταν επίσης ο υπουργός Εξωτερικών της Ρωσίας Σεργκέϊ Λαβρώφ, ο υπουργός Εξωτερικών της Τουρκίας Φεριντούν Σινιρλίογλου και ο αρχηγός των Τουρκικών Μυστικών Υπηρεσιών Χακάν Φιντάν.\nThis entry was posted in Ρωσία, Τουρκία and tagged G-20, Ανώτατο Συμβούλιο Συνεργασίας Ρωσίας-Τουρκίας, Αττάλεια, Ερντογαν, Πούτιν, Συνάντηση, Συνεργασία, Τρομοκρατία. on 16/11/2015 by cmathopoulos.


Ε.Πα.Μ Αχαρνών - Καματερού: Τους εξωθούν σε ΕΘΝΙΚΗ ΠΡΟΔΟΣΙΑ !!\nΥστερία κατέλαβε πλήθος γερμανών, που έτρεχαν να φωτογραφηθούν, με τη φυλλάδα κολλημένη στο στήθος τους ! Τα εύκολα θύματα ! Τα απληροφόρητα πλήθη, που εξακολουθούν να πιστεύουν ...\nότι το υστέρημα από τους μισθούς τους είναι αυτό που δανειοδοτεί τους …. ‘’μπαταχτσήδες’’ Έλληνες. Αυτά τα θύματα του Σόιμπλε, ίδια μ` αυτά της προπαγάνδας του Χίτλερ. Αυτά που δεν έμαθαν, και ίσως δε θα μάθουν ποτέ, ότι οι τράπεζες της χώρας τους έχουν κερδίσει, από το δράμα των Ελλήνων τα τελευταία πέντε χρόνια, περίπου 76 δισ. Ευρώ (!), την ίδια ώρα που περικόπτουν μισθούς εργαζομένων της Γερμανίας, στο όνομα της …… ‘’βοήθειας’’ προς τους Έλληνες.\nΕυτυχώς, μέχρι αυτή τη στιγμή που γράφονται αυτές οι γραμμές, επικρατεί μεγάλος σκεπτικισμός στους κόλπους του ΣΥΡΙΖΑ, σχετικά με το θέμα αυτό και ακούγονται αρκετές φωνές άρνησης της ψήφισής της, με πρώτη φωνή αντίστασης τη φωνή τής Προέδρου της Βουλής Ζωής Κωνσταντοπούλου. Μακάρι να επικρατήσουν οι πατριωτικές φωνές και να μη δέσουν την πατρίδα μας πισθάγκωνα, έτοιμη τροφή για τα αγριόσκυλα του Βερολίνου.\nΑναρτήθηκε από Ε.Πα.Μ. Αχαρνών - Καματερού στις 9:23 μ.μ.\nΕτικέτες Αντισταθείτε..., Άρθρα Ε.Πα.Μ., Εθνική Ανεξαρτησία, Νέα Κατοχή, νεο-Γκαιμπελισμός, Πατριωτισμός


Ανήσυχη αναμονή - Ειδήσεις - νέα - Το Βήμα Online\nΗΤουρκία τηρεί στάση αναμονής εν όψει της ανάληψης της προεδρίας στις ΗΠΑ από τον Τζο Μπάιντεν. Ωστόσο, η επιβολή κυρώσεων στην αμυντική της βιομηχανία από την κυβέρνηση Τραμπ δημιουργεί νέα δεδομένα. Κατ’ αρχάς, μπλοκάρει τις εξαγωγές που έχουν αμερικανική πατέντα. Ο νόμος 231 CAATSA προβλέπει τη διακοπή χρήσης αμερικανικών δικαιωμάτων και αδειών, όπερ σημαίνει ότι πολλά από τα αμυντικά προγράμματα της Αγκυρας κινδυνεύουν να μην ολοκληρωθούν. Επιπροσθέτως, η επιτυχία των μέτρων θα εξαρτηθεί από το κατά πόσο οι αμερικανικές υπηρεσίες θα εντοπίσουν και θα κυνηγήσουν εταιρείες και χώρες που θα θελήσουν να αγοράσουν οπλικά συστήματα από την Τουρκία. Το πρόβλημα μπορεί πραγματικά να είναι μεγάλο για την τουρκική αμυντική βιομηχανία, η οποία έχει ανάγκη από πελάτες για να συντηρηθεί. Κάτι που επίσης προβληματίζει την Αγκυρα είναι πιθανή κλιμάκωση εκ μέρους της Ουάσιγκτον. Οι υφιστάμενες κυρώσεις μπορούν κάλλιστα να συμπληρωθούν ανάλογα με τη συμμόρφωση ή μη της Τουρκίας.